Reseña. Irudia - Euskonews\nEgileak: Jacques Aumont Argitaletxea: Euskal Herriko Unibertsitateko Argitalpen Zerbitzua Orrialde kopurua: 311 ISBN: 84-8373-712-4 Ezaugarriak: Irudia, irudiaren izaera, irakasgai bihurtu da, idatzita bihurtu den bezalaxe; horrek ez dio kentzen, ordea, bere liluragarritasunik eta misteriozkotasunik batere gai honi. Liburu honek bost galdera nagusiren inguruan antolatzen ditu irudiari dagozkion arazo nagusiak. Zer da irudi bat ikustea? Zein dira irudiaren ezaugarriak pertzepziozko gertaera den aldetik? Nork begiratzen dio irudiari? Zer eratako ikuslea eskatzen du irudiak? Zein da ikuslearen ata irudiaren harteko harremanak arautzen dituen apailua? Nola irudikatzen du irudiak errealitatea? Nola sortzen ditu esanahiak? Zein dira irudi horietako batzuk irudi artistikotzat harrarazten dizkiguten irizpideak? Liburu honek, liburuki bakar batean sartzen den azterketa argi eta zehatz baten bidez, gaur egun irudiari buruz ditugun ezagutzen sintesi berezi bat eskaintzen digu.


sartrear / sartualdi\nsartu, sar, sartzen 1 da ad barrura joan, barrura igaro.\nOrduan, Tom sartu zen, Harryri irribarre eginez. Iñaki Mendiguren «Harry Potter eta sorgin harria» - J.K. Rowling - 43. orr.\nSartu zenean, bostekoa eman zion gonbidatu zuen gizon gazteari. Karlos Zabala «Parisen sabela» - Emile Zola - 41. orr.\nSartu orduko, akordeoi baten soinua entzun nuen. Bernardo Atxaga «Soinujolearen semea» - 38. orr.\nPortuari begira bizi ginen, itsasontziak nola sartzen eta ateratzen ziren ikusten Zalgurdi bat zegoen atean zain; sartzeko agindu zioten. Ana Urkiza «Zortzi unibertso, zortzi idazle» - 73. orr.\nPikotxa kontu handiz sarturik, induskatzeari lotu zitzaion, lurra hanka artean metatuz. Patxi Zubizarreta «Mirarien kalezuloa» - Nagib Mahfuz - 290. orr.\nEguzkia sartzen ari delarik, gizonezkoak udaletxeko plazako alde batean biltzen dira, korruan. Felipe Juaristi «Airezko emakumeak» - 22. orr.\nEguzkia sartu eta erabat ilundu zuenean, labe bat ketan eta zuzi bat sutan igaro ziren hildako abereen zatien artetik. Jose Antonio Mujika «Agindutako lurraren bila I» - 44. orr.\nUsain sarkorra, sudurzuloetan gora sartzen zaizuna, zehaztezina. Gotzon Garate «India harrigarria» - 11. orr.\nIltze bat, sartzen da edo ez da sartzen; sokak, eusten dio edo ez dio eusten: horiek ere ziurtasun-iturri ziren. Juan Garzia «Sistema periodikoa» - Primo Levi - 78. orr.\nGoxo-goxo sartuko zaizu. Xabier Mendiguren Elizegi «16 ipuin amodiozko» - 221. orr.\nFaxistak Obaban sartu zirenean -esan zuen-, nire kide guztiek mendira jo zuten Agirreren armadarekin bat egiteko asmoz. Bernardo Atxaga «Soinujolearen semea» - 26. orr.\nJende arrotzak, larru xuri iletsuak, sartu zirelarik Indianoen lurretan, tiroka nahi izan zituzten ez bakarrik menperatu, baina ezeztatu. Michel Oronoz «Oilandoiko ermita» - 48. orr.\nSeoane, arraioa, non sartu haiz! Koldo Izagirre «Sua nahi, Mr. Churchil?» - 175. orr.\nNon sartu nintzen galdetu zidaten. Anjel Lertxundi «Ihes betea» - 33. orr.\nSar hadi behingoz hire zuloan eta ongi itxi atea! Patxi Zubizarreta «Mirarien kalezuloa» - Nagib Mahfuz - 170. orr.\nTaxi berean sartu ginen hirurok. Bernardo Atxaga «Soinujolearen semea» - 41. orr.\nMartinek atea bultzatu zuen [...] eta etxolaren barruan sartu zen. Koro Navarro «Zalakain abenturazalea» - Pio Baroja - 89. orr.\nLapurrak, zuenean ez al dira sartu? Pablo Sastre «Elurretan hotsak» - 24. orr.\nEstalpeko kale nagusian sartzera zihoan. Karlos Zabala «Parisen sabela» - Emile Zola - 60. orr.\nDudleyk udako denborarik gehiena sukaldean sartuta eman zuen. Iñaki Mendiguren «Harry Potter eta sorgin harria» - J.K. Rowling - 19. orr.\nOrdura arte Lisak behin ere ez zuen gonbidatu bere gelan sartzera. Karlos Zabala «Parisen sabela» - Emile Zola - 82. orr.\nAuto baten hotsa entzun nuen logelatik, patioan sartzen. Koro Navarro «Artistakume baten erretratua» - Dylan Thomas - 30. orr.\n-1646an, Bartzelonan, tximista katedralean sartu, organoa erre, eta Santa Eulaliaren kapera hondatu zuen. Pello Zabala «Naturaren mintzoa» - 319. orr.\nLaukian sartutako argazki bat, non ageri baitziren iratze-landare baten aurrean irribarrez Annie, osaba Jim eta Gwilym. Koro Navarro «Artistakume baten erretratua» - Dylan Thomas - 28. orr.\nAlkohola Tellagorriren gorputzean sartu ahala, agurea suspertu eta animatu egiten zen. Koro Navarro «Zalakain abenturazalea» - Pio Baroja - 66. orr.\nSakelatik giltza bat atera eta, sarrailan sartu bitartean, bere baitan pozarren egin zuen: [...]. Patxi Zubizarreta «Mirarien kalezuloa» - Nagib Mahfuz - 245. orr.\nBatzuk ezkutuan sartu dira Amerikako Estatu Batuetan. Gotzon Garate «New Yorkeko kronika beltza» - 9. orr.\nBerriro hilerrira sartu nintzen. Bernardo Atxaga «Soinujolearen semea» - 13. orr.\nBegi distiratsuak ikusi zizkion Emilek jangelara sartzean. Joxemari Urteaga «Ordaina zor nizun» - 204. orr.\nUmea txabola barrura sartu zen. Jon Maia «Riomundo» - 214. orr.\nBarrura sartu zen presaka, galesez hizketan entzun nuen. Koro Navarro «Artistakume baten erretratua» - Dylan Thomas - 51. orr.\nGela txiki batera sartu zen eta handik minutu batera edo pare batera itzuli zen, zetazko négligée zuri bat jantzita. Fernando Rey «Hobe nuen etxean gelditu» - Horace McCoy - 85. orr.\nOinetakoak kendu, eta uretara sartu zen hura ere. Josu Zabaleta «Fantasiazko ipuinak» - Guy de Maupassant - 77. orr.\nErle artera sartu beharrak arras izutu nau. Pako Aristi «Urregilearen orduak» - 70. orr.\nOstatu barnera sartu nahian zebilena abarroska eta ukaldika lotu zitzaion ate itxiari. Aingeru Epaltza «Rock'n'roll» - 20. orr.\nBehin hara sartuta, lanerako mahai liburuz mukuru zuenean eseri eta... amets egiten zuen. Josu Zabaleta «Fantasiazko ipuinak» - Guy de Maupassant - 36. orr.\nHara sartzeko beldurra zuen alde batetik, eta bertzetik berantetsia zen. Eneko Bidegain «Anbroxio» - 99. orr.\nHorrela, bada, sartu zen Betsabe erregearen gelara. Elizen arteko biblia 2 Sm 11,4\nUrteak ziren haren Agentziara sartzen ez nintzela. Aingeru Epaltza «Rock'n'roll» - 94. orr.\nErrepidera sartu gara berriz eta [...] hogei kilometro dituen aldapa goxo bati lotu gara. Piarres Aintziart «Santiago oinez» - 173. orr.\nOsaba Vernonen autoa etxaurreko bidexkara sartu zenean. Iñaki Mendiguren «Harry Potter eta sorgin harria» - J.K. Rowling - 24. orr.\nGoizeko hozkirria barruraino sartu zitzaion. Karlos Zabala «Parisen sabela» - Emile Zola - 56. orr.\nNola sartu zara hona? -galdetu nion. Fernando Rey «Hobe nuen etxean gelditu» - Horace McCoy - 92. orr.\nZulo batetik sartu ginen kaperara. Koro Navarro «Artistakume baten erretratua» - Dylan Thomas - 25. orr.\nEzkaratzetik sartu, sukaldeko atea jo eta ireki zuen. Eneko Bidegain «Anbroxio» - 66. orr.\nOrduan sartu zen Olatz sukaldetik. Harkaitz Cano «Pasaia blues» - 97. orr.\nAtetik sartu zenean, jode!, oso urrundik nire tabernan hiltzera zetorren animalia jipoitua iruditu zitzaidan. Pako Aristi «Urregilearen orduak» - 101. orr.\n-Hona atetik sartzen zarete eta tximiniatik ateratzen. Eneko Bidegain «Anbroxio» - 109. orr.\nErreketeak Nafarroatik sartu zirenean, aitaren batean iritsi ziren gure auzora. Juan Kruz Igerabide «Hauts bihurtu zineten» - 54. orr.\nLehentxeago ikusi dut atetik sartzen. Juan Kruz Igerabide «Hauts bihurtu zineten» - 71. orr.\nOiloen zulo hartatik sartu nintzen, bada. Juan Kruz Igerabide «Hauts bihurtu zineten» - 17. orr.\nGurasoak eta amona eraikin barrura sartu ziren, kristaltxo ilunak zituen ate batetik. Anjel Lertxundi «Ihes betea» - 35. orr.\nEguzkiaren argia turrustan sartzen da leiho irekietatik. Oskar Arana «Brooklyngo erokeriak» - Paul Auster - 210. orr.\nPixka batera, linterna itzali zuen, leihotik sartzen zen argi apurrera ohitu zitezen begi-niniak. Joxemari Urteaga «Ordaina zor nizun» - 251. orr.\nLeihoko pertsianetako zirrituetatik sartzen ziren argi-zirrinten laguntzaz, [...]. Aingeru Epaltza «Rock'n'roll» - 34. orr.\nHiru hontz sartu ziren leihotik barrura. Iñaki Mendiguren «Harry Potter eta sorgin harria» - J.K. Rowling - 11. orr.\nHaize korrontea sartzen zen ate handi zabaldutik eta freskura pixka bat zekarkion ardo usainezko giro bero hertsi hari. Karlos Zabala «Parisen sabela» - Emile Zola - 40. orr.\nMarta, isilik sartu zen sukaldera. Harkaitz Cano «Pasaia blues» - 99. orr.\nTriste sartzen zen jangelan. Josu Zabaleta «Fantasiazko ipuinak» - Guy de Maupassant - 67. orr.\nAfaldu gabe sartu nintzen ohean. Ramon Saizarbitoria «Gorde nazazu lurpean» - 305. orr.\n-Saltsa horretan buru-belarri sartuta hago, e? -esan zidan. Jon Muñoz «Ispiluen gainean lotan» - Jordi Sierra i Fabra - 99. orr.\nLantokian tarrapataka eta hatsantua sartu nintzen, erdia egia eta erdia alegia. Aingeru Epaltza «Rock'n'roll» - 150. orr.\nArrapaladan sartu zen, arnasestuka, amorruz. Migel Angel Mintegi «Denak du bere prezioa» - 273. orr.\nLehen emakumeek bakarrik zeukaten komunera binaka edo hirunaka sartzeko eskubidea. Iñaki Segurola «Gaur ere ez du hiltzeko eguraldirik egingo» - 27. orr.\nNeure egitekoak abandonatu izanak artegatua sartu nintzen hara. Aingeru Epaltza «Rock'n'roll» - 42. orr.\nOldarrean sartu ziren denak korridorean. Josu Zabaleta «Gauza baten ametsa» - Pier Paolo Pasolini - 118. orr.\nAbiadan sartu ziren Faedistarren patioan, euriak erdi jandako atetik zehar. Josu Zabaleta «Gauza baten ametsa» - Pier Paolo Pasolini - 123. orr.\nHaize bafada bat bezalaxe sartu zen. Josu Zabaleta «Fantasiazko ipuinak» - Guy de Maupassant - 73. orr.\nHaizete bat bezala sartu ziren erresuman, eta etsaiari gibelka eginarazi. Aingeru Epaltza «Mailuaren odola» - 42. orr.\nOtsoa artaldean bezala sartu zen doktorea umeteria haren erdian. Josu Zabaleta «Fantasiazko ipuinak» - Guy de Maupassant - 77. orr.\nDinbili-danbala sartu zen orga zubian. Koro Navarro «Artistakume baten erretratua» - Dylan Thomas - 52. orr.\nNola Sierra Maestran bat egin zuen Castroren soldadu iraultzaileekin, eta nola borrokatu zen Castrorekin eta "Che" Guevararekin batera, Habanan garaile sartu ziren arte. Jon Muñoz «Ispiluen gainean lotan» - Jordi Sierra i Fabra - 74. orr.\nIluna sartzen hasia zen. Patxi Zubizarreta «Jeans-ak hozkailuan» - 102. orr.\nKontua da bertso-edo batzuk idazteko grina sartu zitzaidala, eutsi ezinekoa. Juan Kruz Igerabide «Hauts bihurtu zineten» - 18. orr.\nPeterrek gero agian gaizkile edo espekulatzaile egingo dela esaten duenean, sekulako beldurra sartzen zait. Josu Zabaleta «Anne Franken egunkaria» - Anne Frank - 335. orr.\nKartak, eskua, galdutako zerbait edo norbait berreskuratu, negozioren baterako aholkua, izpirituren batekin harremanetan sartu... Aingeru Epaltza «Rock'n'roll» - 102. orr.\nOrduan da izpiritua barneko gogoetetan sartzen. Michel Oronoz «Oilandoiko ermita» - 19. orr.\nNi segurik, errabia gorrian sartu nintzen. Daniel Landart «Anaiaren azken hitza» - 85. orr.\n1976ko urtarrilean eta martxoan, indarrean sartu ziren bi hitzarmen horiek, beren artikulu guztiekin. Piarres Xarriton «De re publica edo politikaz» - 80. orr.\nGreziar ohiturak eta arrotzen joerak oso indartsu sartu ziren [...] Jason higuingarri haren eraginez. Elizen arteko biblia 2 M 4,13\nBiolinak sartzen direneko unea. Alberto Ladron Arana «Eguzki beltzaren sekretua» - 62. orr.\nZein ondo sartzen zaidan ardo hau. Pako Aristi «Urregilearen orduak» - 88. orr.\n-Ea nire ordenagailuan sartu haizen! Antton Olano «<//jokoa.com>» - Gemma Lluch - 60. orr.\nBerak gure txatean sartzerik izan dik, eta zertan ari ginen jakin. Antton Olano «<//jokoa.com>» - Gemma Lluch - 83. orr.\nAktualitatea -eta paisajea- begietatik sartzen da nagusiki. Iñaki Segurola «Gaur ere ez du hiltzeko eguraldirik egingo» - 160. orr.\nKlima aldaketaren inguruko NBEren goi bilera azken txanpan sartu da, eta protesta ekitaldiak ugaritu egin dira. Berria - Gaiak 2004-12-17\n"Asentatzea" deitzen diote, edo "arrastoan sartzea", "heldutasunera iristea". Iñaki Segurola «Gaur ere ez du hiltzeko eguraldirik egingo» - 123. orr.\nBaina sar gaitezen harian. Pako Aristi «Urregilearen orduak» - 286. orr.\n-Zeren trukean? -haren jokoan sartu zen Maiza. Migel Angel Mintegi «Denak du bere prezioa» - 268. orr.\nSeme, ez zaitez politikan sar, gaineratu zuen gero erreguzko tonuan. Anjel Lertxundi «Ihes betea» - 23. orr.\nIa erotu zen Alderdi Jeltzalean sartu nintzela jakin zuenean. Alberto Ladron Arana «Eguzki beltzaren sekretua» - 25. orr.\nPOUM zeritzan alderdian sartu zen, ezker muturrekoekin. Juan Kruz Igerabide «Hauts bihurtu zineten» - 39. orr.\nEz al huen hik soldadu talde batean sartu nahi? Koro Navarro «Zalakain abenturazalea» - Pio Baroja - 97. orr.\nBaina ez nuen lortu torturatzaile baten larruan sartzea. Ana Urkiza «Zortzi unibertso, zortzi idazle» - 200. orr.\n-Ez haz ezertan sartuta ibiliko! Unai Iturriaga «Berandu da gelditzeko» - 176. orr.\nHau kaka-nahastea, saltsa handian sartzen ari naiz. Karlos Zabala «Buda zoriontsuen etxea» - João Ubaldo Ribeiro - 24. orr.\nEta bera ere, aitaren negozioan sartua ikusten dugu. Askoren artean «Asisko Frantzizko, Asisko Klara» - 25. orr.\n-Horregatik bakarrik sartu al hintzen borrokan? Rafa Egiguren «Mentxakaren aitorpena» - Jose Ramon Goikoetxea - 177. orr.\nBegien bistakoa zen pozaren pozez zegoela, abentura arriskugarri batean sartzen ari zelakoan. Karlos Zabala «Parisen sabela» - Emile Zola - 65. orr.\n-Nolatan sartu da nahaste honetan? Migel Angel Mintegi «Denak du bere prezioa» - 18. orr.\nOrduan bihurtu zen errepublikazale; errepublikan sartu zen, itxaropenik gabeko neska gazteak komentuan sartzen diren bezala. Karlos Zabala «Parisen sabela» - Emile Zola - 74. orr.\nEz al nian gomendatu armadan sartzeko? Patxi Zubizarreta «Mirarien kalezuloa» - Nagib Mahfuz - 56. orr.\nUnibertsitatean sartzeko sistema murritzaileak ezartzea. Juan Ignacio Pérez / Pello Salaburu «Unibertsitatea eta euskal gizartea gaur» - 109. orr.\nLiburua [...] kontsolamenduzko liburuen tradizio luzean sartzen da. Joan Mari Lekuona «Mistika liburuak» - Eckhart-Tauler - 7. orr.\nUrte horretan Sunny von Bulow intsulina koma batean sartu zen. Gotzon Garate «New Yorkeko kronika beltza» - 25. orr.\nJai-alai delakoaren historian sartuko ziren jokalari handiak. Edorta Jimenez «Hemingway eta euskaldunak zerbitzu sekretuetan» - 25. orr.\nEa Gerra Handiari buruzko zerbait sartzen zaizuen kaskezurrean. Anjel Lertxundi «Ihes betea» - 63. orr.\nEz gaude gu ohituak, edo ez, bederen, behar adina, ebaluazioa eta neurketa sartzera unibertsitatean. Juan Ignacio Pérez / Pello Salaburu «Unibertsitatea eta euskal gizartea gaur» - 11. orr.\nNajeran, Nafarroan torneo baten finalean sartu da azkaindarra finalerdi eder hau irabazirik, gogotik ari zen Galarza baten kontra. Herria 2002-12-12\nGizakiaren bihotzera sartzen dena Jainkoaren gozotasunaren bitartez izan behar du. Joan Mari Lekuona «Mistika liburuak» - Eckhart-Tauler - 30. orr.\nOso barrura sartzen zen Hermannen ahotsa, bihotzeraino. Anjel Lertxundi «Ihes betea» - 45. orr.\nBatxilergora sartzeko proban huts egin genuen neska-mutiloi deitu, eta esan zigun: [...]. Juan Kruz Igerabide «Hauts bihurtu zineten» - 26. orr.\nJoera bera ikusten dugu urtero Unibertsitatera Sartzeko Hautaprobetan. Juan Ignacio Pérez / Pello Salaburu «Unibertsitatea eta euskal gizartea gaur» - 191. orr.\n9 (elkarrizketa batean)\n-Eta zergatik ez alderantziz? -sartzen da Hauster, ordura arte bere azazkalari emana-. Iñaki Iñurrieta «Kuskue tanden» - 43. orr.\nDurrutik ate asko zabaltzen ditin, konpañera -sartu zen Fructuoso. Inazio Mujika Iraola «Gerezi Denbora» - 50. orr.\n-Horretara nindoan -sartzen da Gabin-. Berria - Kultura 2004-07-31\nSartzen da Basoi: [...]. Michel Oronoz «Oilandoiko ermita» - 93. orr.\n"Eta ez naiz alemana", sartu zen Susana tartean. Bernardo Atxaga «Soinujolearen semea» - 80. orr.\n-Zergatik ez diozu amonari berari galdetzen? -sartu nintzen ni tartean, neure aukeraren zain oraindik ere. Jon Muñoz «Ispiluen gainean lotan» - Jordi Sierra i Fabra - 32. orr.\n10 (adizlagun gisako izenekin)\nEz zitzaion asko kostatu neska leku hartatik atera eta bere etxean neskame sartzea. Ignazia Arkaleren ostatuan sartu zen umezain, eta hamalau urte bete zituen arte hantxe aritu zen lanean. Jon Muñoz «Ispiluen gainean lotan» - Jordi Sierra i Fabra - 88. orr.\nKatekista sartu al zara? Xabier Mendiguren Elizegi «16 ipuin amodiozko» - 188. orr.\nHorra zertaratuak ginen Eskualdunak Baionako apezpiku sartu nintzalarik, 1599ko azaroaren 12an. Michel Oronoz «Oilandoiko ermita» - 98. orr.\n11 (eguraldi kontuekin)\nEz da ezohikoa antizikloi hori Europa aldera sartzea. Pello Zabala «Naturaren mintzoa» - 66. orr.\nHandik pixka batera lainoa sartu zen, bazter guztietan, eta ez zen ezer ikusten, ez brankatik ez txopatik. Felipe Juaristi «Itzarri nahi ez zuen printzesa» - 54. orr.\nLaino itxia sartu zitzaiela, poliki zetozela bai, baina errebuelta batean autoak eskuina jo eta bazterrera egin zutela. Alberto Barandiaren «Mundu txikia» - 18. orr.\nEz ei da, ez, batere parte onekoa, goizeko lehen ordu oskarbitu horien ostean, lainoa sartzen denean. Pello Zabala «Naturaren mintzoa» - 56. orr.\nHego haizea ere sartu zuelakoz. Pello Zabala «Naturaren mintzoa» - 370. orr.\nHegoaldi beroa sartu zuen ezustean, hego haize bolada ikaragarriak. Pello Zabala «Naturaren mintzoa» - 63. orr.\nMendebal lanbroxka sartu orduko: euri xehea, iparra laster. Pello Zabala «Naturaren mintzoa» - 457. orr.\n· 12 du ad zerbait edo norbait barrura joanarazi, barrura igaroarazi.\nAurrena, burua sartu nuen; gero, besoak gorputzaren bi aldeetan luze utzita eta oinekin indarra eginez, sorbaldak sartzea lortu nuen, eta gainerakoa erraz joan zen. Juan Kruz Igerabide «Hauts bihurtu zineten» - 17. orr.\nZirriak besterik ez, zakila sartzeko beldurrez zegoen-eta Almeida hura, horrelako. Karlos Zabala «Buda zoriontsuen etxea» - João Ubaldo Ribeiro - 36. orr.\n-Ez didazu mutur osoa sartu nahiko, ezta? Xabier Mendiguren Elizegi «16 ipuin amodiozko» - 221. orr.\nAmak labana sartu zion strudelari, eta lau zatitan banatu zuen. Anjel Lertxundi «Ihes betea» - 16. orr.\nGainean, urteko agenda, idazmakina, eta bolalumak eta errotuladoreak sartzeko potetxoak. Aingeru Epaltza «Rock'n'roll» - 35. orr.\nKaiolako barroteetara hurbildu eta eskua sarturik, tximinoak hozka egin zion segituan. Josu Zabaleta «Fantasiazko ipuinak» - Guy de Maupassant - 51. orr.\n-Baina ganibeta sartzeko moduak ere eragina dik -eten zuen Quenuk. Karlos Zabala «Parisen sabela» - Emile Zola - 128. orr.\nErrai-erraietan sartu diot tiro bat. Koro Navarro «Zertaz ari garen maitasunaz ari garenean» - Raymond Carver - 129. orr.\nJakitea, konparazio batera, Mauritaniako hiriburua zein den, edo zeinek zenbat gol sartu edo zenbat boto atera dituen. Iñaki Segurola «Gaur ere ez du hiltzeko eguraldirik egingo» - 36. orr.\nDebutean, gainera, bi gol sartu nituen. Joan Mari Irigoien «Odolean neraman» - 193. orr.\nPixka bat goratu egin zion besoa, berea galtzarbe azpitik sartu, beste eskuarekin Joxe Mariren besoari heldu, eta mugimendu lehor batez krak hotsa atera zion. Juan Kruz Igerabide «Hauts bihurtu zineten» - 13. orr.\nArrebak txanponak sartu zituen [...] Santa Anak oinetan zeukan itsulapikoaren zirrikitutik. Anjel Lertxundi «Ihes betea» - 34. orr.\nZutoinak sartuak zituzten, sokak tenkatuak, eta, azkenean, toldoa zabaldu zuten. Patxi Zubizarreta «Mirarien kalezuloa» - Nagib Mahfuz - 193. orr.\nBala bat sartu zion bularrean. Karlos Zabala «Buda zoriontsuen etxea» - João Ubaldo Ribeiro - 184. orr.\nUr epeletan sartzen ditu bi eskuak. Irene Aldasoro «Giza gorputza lanean» - John Lenihan - 83. orr.\nMingaina sartuko dizut zirrikitu guztietan, urdangatxo hori. Karlos Zabala «Buda zoriontsuen etxea» - João Ubaldo Ribeiro - 37. orr.\nEdo-zein egunetan kartzelan sartuko haute! Rafa Egiguren «Mentxakaren aitorpena» - Jose Ramon Goikoetxea - 49. orr.\nOsasun-zerbitzuetako langileek anbulantziara sartzen nindutelarik, ohartu nintzen Joyce han zela berriro, nire ondoan. Oskar Arana «Brooklyngo erokeriak» - Paul Auster - 346. orr.\nLiburua eskuko maleta txiki batean sartu nuen aldean eraman ahal izateko. Bernardo Atxaga «Soinujolearen semea» - 18. orr.\nOndoren, karpeta kutxatxo batean sartu eta giltzaz itxi zuen. Joxemari Urteaga «Ordaina zor nizun» - 210. orr.\nBerunezko zerraldo batean sartu zuten gorputza. Josu Zabaleta «Fantasiazko ipuinak» - Guy de Maupassant - 28. orr.\nEskua jertsepean sartu eta betaurrekoak atera zituen alkandorako patrikatik. Anjel Lertxundi «Ihes betea» - 16. orr.\nKaskoa jarlekuaren azpiko kofretxoan sartzen ari zen motorraren gidaria. arrabildu egin nituen bi pardeltxoak, eta mesanotxeko kaxoian sartu. Aingeru Epaltza «Rock'n'roll» - 18. orr.\nMartinek sakelan sartu zuen gutuna. Koro Navarro «Zalakain abenturazalea» - Pio Baroja - 162. orr.\nHaien atzetik iritsi zen Dan, txistu joka, eskuak sakeletan sartuak. Koro Navarro «Artistakume baten erretratua» - Dylan Thomas - 110. orr.\nAndreak burua biratu zuenean, azenarioa ahoan sartu zuen. Karlos Zabala «Parisen sabela» - Emile Zola - 36. orr.\nNork ez du umetan zigarro piztu bat sartu saguzar baten ahoan? Anjel Lertxundi «Ihes betea» - 39. orr.\nOsabak azukre-koxkor bat sartu zion ahoan. Bernardo Atxaga «Soinujolearen semea» - 88. orr.\nBeroki barruan sartu zion mutikoari lepokoa, eta esan zion Edithi: [...]. Koro Navarro «Artistakume baten erretratua» - Dylan Thomas - 60. orr.\nHermann gugana itzuli zen, eskuak gabardinan sartuta, burua tente eta militar baten ibileran. Anjel Lertxundi «Ihes betea» - 76. orr.\nHarmonium txiki baten aurrean eseri da, oinak pedaletan sartu eta eragiten hasi zaio. Pako Aristi «Urregilearen orduak» - 141. orr.\nOskarrek beste bala bat sartu zuen Mauserraren errekamaran. Alberto Ladron Arana «Eguzki beltzaren sekretua» - 14. orr.\nKasete bat sartzen du bideoan. Oskar Arana «Lotsaizuna» - John Maxwell Coetzee - 23. orr.\nOrduan, Ripperrek salto egin eta osaba Vernonen zangoan sartu zituen haginak. Iñaki Mendiguren «Harry Potter eta sorgin harria» - J.K. Rowling - 30. orr.\nLuma tintatan sartu eta idazten hasi zen. Iñaki Mendiguren «Harry Potter eta sorgin harria» - J.K. Rowling - 8. orr.\nHonezkero zazpi banderilla iltzaturik dituen zezenaren bizkarrezurrean ezpata sartzen. Edorta Jimenez «Hemingway eta euskaldunak zerbitzu sekretuetan» - 36. orr.\nBaita sukaldeko su-zuloan ikatza sartzen ari zenean ere. Anjel Lertxundi «Ihes betea» - 59. orr.\nNon debru sartu ote ditut gako alu horiek. Eneko Bidegain «Anbroxio» - 7. orr.\nMary Annek franbuesa bat hartu zuen tartaren gainetik eta ahora sartu zuen. Bernardo Atxaga «Soinujolearen semea» - 48. orr.\n15 (adizlagun gisako izenekin)\nMenturaz, Gibarako porrotaren ostean Pako Garai kartzelan preso sartu zuten. Edorta Jimenez «Hemingway eta euskaldunak zerbitzu sekretuetan» - 35. orr.\nGizarteko agintariei kontu hauetan muturra sartzen utzi gabe. Juan Ignacio Pérez / Pello Salaburu «Unibertsitatea eta euskal gizartea gaur» - 51. orr.\nSukaldari bat eta neskame bat dituzu muturra sartzeko prest. Joxemari Urteaga «Ordaina zor nizun» - 200. orr.\nEz nuen Josuren bizian muturra sobera sartu nahi. Aingeru Epaltza «Rock'n'roll» - 33. orr.\nHirugarren martxa sartu zuen brastako batez. Aingeru Epaltza «Rock'n'roll» - 22. orr.\nGero nahi diren ñabardura guztiak sar daitezke [...] baina datu horrekin badugu abiapuntu bat aski serioa. Juan Ignacio Pérez / Pello Salaburu «Unibertsitatea eta euskal gizartea gaur» - 128. orr.\n17 (banku edo negozio batean)\nJainkoari eskerrak, joan den astean ez nuen dirua banketxean sartu. Lopez de Arana «Manhattan Transfer» - John Dos Passos - 236. orr.\nDirua bankuan sartu duenak ere dirua izango baitu (banku-dirua, alegia, bere aurrezki libretan edo beste finantza-produktu batean agertzen den anotazio kontablea: gordailua). Iñaki Heras «Txanponaren bi aldeak» - 32. orr.\nPartzuer guziek lege premiatsuenetarik dutelarik hastapenetik irabazi guzien ber-sartzea argitaletxean, euskal kulturaren garapena laguntzeko. Herria 2003-09-25\n18 adkor eman.\nHiru zupada eder sartu dizkiot haxixari. Pako Aristi «Urregilearen orduak» - 316. orr.\n19 gezurrez eta kidekoez mintzatuz, sinestarazi.\n-Ederra sartu ziguan dendari putakume horrek -Hausterrek. Iñaki Iñurrieta «Kuskue tanden» - 76. orr.\nJoseluk "hoa popatik!, niri ez didak sartuko, joder!" edo horrelako zerbait bota du. Alberto Barandiaren «Mundu txikia» - 75. orr.\n-Ederra sartu zenion gaixoari -gaitzespenez baino areago, konplizitatez. Aingeru Epaltza «Rock'n'roll» - 365. orr.\n20 hanka sartu ik hanka 24.\n21 sartu-atera ik sartu-atera.\n22 sartu-ateraldi ik sartu-ateraldi.\n23 sartu-ateratze sartzea eta ateratzea.\nBeste batzuetan, gizasemea sentitzen da errudun emakumeak sartu-ateratzearekin orgasmoa lortzen ez duelako. Luis Elberdin «Sexua noiznahi» - 241. orr.\n24 sartu-irten ik sartu-atera.\n25 sartu-ireanaldi ik sartu-ateraldi.\n26 ziria sartu ik ziri.\nahoan sartu (54); ahoan sartu zuen (9); aita sartu (9); aldean sartu (9); aldiz sartu (32); aretoan sartu (18); aretora sartu (14); armadan sartu (19); arrapaladan sartu (9); atarira sartu (12); atean sartu (20); atean sartu zuen (10); atetik sartu (49); atzean sartu (13); atzera sartu (9); atzetik sartu (25); auto batean sartu (13); autoan sartu (83); autoan sartu eta (28); autoan sartu zen (11); autora sartu (9); azken txanpan sartu (13); azpian sartu (35); azpian sartu eta (11); azpira sartu (21); azpitik sartu (13)\nbaina sartu (17); baino gehiago sartu (12); bainugelan sartu (9); baitan sartu (17); bakarra sartu (18); bakarrik sartu zen (10); bana sartu (15); barna sartu (12); barnean sartu (23); barnera sartu (27); barrena sartu (33); barruan sartu (98); barruan sartu zuen (9); barrura sartu (274); barrura sartu zen (60); barrura sartu zuen (10); barruraino sartu (24); basoan sartu (18); batasunean sartu (35); bederatzi gol sartu (11); beldurra sartu (25); bere atean sartu (15); bere gelan sartu (22); berehala sartu (20); berriro sartu (47); berriro sartu zen (9); berriz sartu (26); bertan sartu (59); bertan sartu zen (10); bertara sartu (15); bete betean sartu (27); bi gol sartu (33); bidean sartu (26); bidez sartu (9); bigarren gola sartu (9); bihotzean sartu (9); bizian sartu (12); bizitzan sartu (16); borrokan sartu (16); bost gol sartu (27); bote sartu (23); bote sartu ditu (16); bulegoan sartu (28); bulegora sartu (22); buru belarri sartu (23); burua sartu (27); burua sartu zuen (9); buruan sartu (55); buruan sartu zitzaion (9)\ndeialdian sartu (50); deialdian sartu du (13); dendan sartu (29); dendara sartu (23)\nean sartu (10); ebn sartu (29); egoeran sartu (10); egoitzan sartu (16); egoitzara sartu (9); egongelan sartu (16); egongelara sartu (18); eguzkia sartu (38); elizan sartu (35); elizan sartu zen (9); elizara sartu (10); elkarrekin sartu (10); erdian sartu (19); eremuan sartu (14); erretretan sartu (9); eskolan sartu (11); eskua sartu (60); espetxean sartu (55); espetxean sartu zuten (15); etxe barrura sartu (14); etxe batean sartu (9); etxean sartu (192); etxean sartu orduko (10); etxean sartu zen (35); etxeetan sartu (16); etxera sartu (89); etxera sartu zen (13); etxolan sartu (9); etxolara sartu (11); europako batasunean sartu (23); europan sartu (30); ezin sartu (22); eztabaidan sartu (11)\nfinal laurdenetara sartu (9); finalean sartu (31); finalerdietan sartu (12); finalerdietara sartu (10)\nganbaran sartu (11); garaipenaren gola sartu (10); gazte bat sartu (14); gela batean sartu (20); gelan sartu (150); gelan sartu zen (34); gelara sartu (91); gelara sartu zen (17); gerran sartu (22); giltza sarrailan sartu (10); giltza sartu (9); giltzapean sartu (11); gizon bat sartu (22); gizon sartu (15); gobernuan sartu (14); gogoa sartu (14); gol asko sartu (11); gol bakarra sartu (12); gol bana sartu (11); gol bat sartu (22); gol gehiago sartu (10); gol gehien sartu (23); gol gutxiago sartu (9); gol sartu (281); gol sartu zituen (81); gola sartu (162); gola sartu zuen (68); golak sartu (24); golik sartu gabe (15); gorputzean sartu (10)\nhan sartu (48); handik sartu (10); hanka sartu (67); hantxe sartu (15); hara sartu (29); harremanetan sartu (35); hegaletik sartu (9); hegazkinean sartu (13); herrian sartu (30); herrira sartu (11); hirian sartu (37); hirira sartu (14); hiru gol sartu (31); historian sartu (10); hor sartu (16); horregatik sartu (19); hotelean sartu (10)\nigogailuan sartu (10); ikara sartu (10); indarrean sartu (66); indarrean sartu zen (12); indarrez sartu (26); indartsu sartu (10); inguru sartu (10); inor sartu (18)\njendea sartu (16); jokoan sartu (46)\nkabinan sartu (9); kaiolan sartu (13); kalean sartu (13); kartzelan sartu (77); kartzelan sartu zuten (21); kartzelara sartu (19); komunean sartu (26); komunera sartu (20); krisian sartu (9); kutxan sartu (20)\nlabana sartu (15); lagun sartu (27); lagun sartu ziren (9); lan munduan sartu (9); laster sartu (9); lau gol sartu (22); legea indarrean sartu (9); lehen aldiz sartu (11); lehen gola sartu (12); lehian sartu (20); leihotik sartu (9); liburuan sartu (9); ligan sartu (9); ligaxkan sartu (10); logelan sartu (48); logelan sartu zen (9); logelara sartu (23); lurpean sartu (10); lurraldean sartu (12); lurrean sartu (10)\nmaletan sartu (10); metroan sartu (9); munduan sartu (22); muturra sartu (24)\nnagusian sartu (14); noiz sartu (11); nola sartu (80); nola sartu zen (18); non sartu (73); non sartu haiz (11); nondik sartu (11); norbait sartu (16)\nohean sartu (77); ohean sartu zen (10); ohera sartu (22); ondo sartu (9); ondoren sartu (9); ontzian sartu (12); orain sartu (10); ordenan sartu (30); ordenan sartu zen (11); orduan sartu (25); orduantxe sartu (10); ospitalean sartu (15); ostatuan sartu (17)\npartidan sartu (30); patrikan sartu (23); penaltia sartu (11); politikan sartu (11); polizia sartu (9); poltsa batean sartu (9); poltsan sartu (13); poltsikoan sartu (46); poltsikoan sartu zuen (9); postuetan sartu (16); preso sartu (54); presondegian sartu (16); puntu sartu (61); puntu sartu zituen (31)\nsake sartu (14); sakelan sartu (52); sakelan sartu zuen (19); sarean sartu (10); sarrailan sartu (15)\nsartu ahala (34); sartu aintzin (12); sartu aitzin (59); sartu arren (17); sartu arte (58); sartu atera (19); sartu aurreko (9); sartu aurretik (177); sartu baino lehen (56); sartu baino lehenago (9); sartu barrura (22); sartu beharra (36); sartu beharrak (9); sartu beharrean (14); sartu beharrik (13); sartu berri (66); sartu berri diren (32); sartu berria (43); sartu berria zen (16); sartu berriak (21); sartu berritan (9); sartu bezain laster (65); sartu bezain pronto (16); sartu da (605); sartu du (168)\nsartu eta atera (36); sartu eta berehala (32); sartu eta gero (32); sartu eta irten (16); sartu eta sartu (11); sartu ez sartu (12); sartu ezin (13); sartu ezinik (20); sartu gabe (204)\nsartu irten (49); sartu irten bat (20); sartu irtena (18); sartu irtenak (11); sartu irtenean (16); sartu izana (47); sartu izanak (21); sartu izanaren (14); sartu nahian (25)\nsartu ohi (26); sartu omen (35); sartu omen zen (12); sartu ondoan (13); sartu ondoren (77); sartu ordez (10); sartu orduko (146); sartu ostean (29); sartu ote (31); sartu ote da (11)\n; sartu zen (2318); sartu zen arte (21); sartu zen atzo (18); sartu zen barrura (18); sartu zen berriro (17); sartu zen berriz (11); sartu zen gelan (36); sartu zen gelara (13); sartu zen indarrean (18); sartu zen tartean (17); sartu ziren arte (11); sartu ziren atzo (23); sartu ziren barrura (9); sartu ziren biak (11); sartu zuen (746); sartu zuen eskua (9); sartu zuen gola (30); sartu zuten preso (10); sei gol sartu (15); soilik sartu (15)\nsukaldean sartu (24); sukaldera sartu (28)\ntaberna batean sartu (14); tabernan sartu (30); tabernara sartu (23); taldeak sartu (10); taldean sartu (31); tartean sartu (58); tartean sartu zen (12); taxian sartu (12); tokian sartu (10); trenean sartu (11); txanpan sartu (15)\nudaletxean sartu (11); unibertsitatean sartu (11); ura sartu (12); uretan sartu (39); uretara sartu (12\nxehetasunetan sartu (26); xehetasunetan sartu gabe (22\nzaku berean sartu (11); zakuan sartu (16); zazpi gol sartu (11); zergatik sartu (31); zerrendan sartu (49); ziegan sartu (17); ziria sartu (79); zorroan sartu (21); zuloan sartu (17)\nsartua da (42); sartua dago (10); sartua dela (11); sartua den (16); sartua dute (12); sartua izan (9); sartua nintzen (12); sartua zegoen (9); sartua zela (15); sartua zen (63); sartua zuen (17)\nbarruan sartuko (13); bertan sartuko (10); buru belarri sartuko (9); deialdian sartuko (10); etxean sartuko (9); finalera sartuko (11); gehiago sartuko (13); hor sartuko (10); indarrean sartuko (16); noiz sartuko (19); non sartuko (9); nor sartuko (12); preso sartuko (11)\nsartuko da indarrean (20); sartuko ote (22)\nxehetasunetan sartuko (10); ziria sartuko (9)\nbarruan sarturik (12); etxean sarturik (11)\natzean sartuta (9); azpian sartuta (12); barruan sartuta (40); barrura sartuta (10); bete betean sartuta (13); borrokan sartuta (10); buru belarri sartuta (32); erabat sartuta (19); etxean sartuta (17); gol sartuta (17); ohean sartuta (12); ondo sartuta (13); oso sartuta (12); partidan sartuta (20)\nsartuta dago (49); sartuta dagoela (9); sartuta dagoen (13); sartuta daude (21); sartuta dauden (27); sartuta egon (29); sartuta egotea (9); sartuta geratu (9); sartuta zegoen (22); sartuta zeuden (15); uretan sartuta (11); zuloan sartuta (19)\nsartutako gol (21); sartutako golak (17)\nbote sartuz (9); sartuz gero (99); sartuz geroz (16); sartuz geroztik (10)\nahoan sartzea (9); barruan sartzea (16); barrura sartzea (18); bertan sartzea (10); buruan sartzea (9); ebn sartzea (15); eskola sartzea (21); eskua sartzea (11)\netxean sartzea (9); europako batasunean sartzea (13); europan sartzea (13); ez sartzea erabaki (10); finalean sartzea (10); finalera sartzea (14); gol bat sartzea (10); gola sartzea (21); golak sartzea (22); hanka sartzea (34); jokoan sartzea (9); muturra sartzea (12); partidan sartzea (15)\nsartzea debekatu (16); sartzea egin (10); sartzea erabaki (72); sartzea erabaki zuen (20); sartzea eskatzen (10); sartzea galarazi (10); sartzea izan (25); sartzea izan da (9); sartzea izango (11); sartzea lortu (89); sartzea lortu zuen (29); sartzea lortzen (15); sartzea nahi (11); sartzea urririk (155); sartzea urririk da (12); sartzea zaila (11); uretan sartzea (9)\neguzkia sartzean (14); etxean sartzean (16); etxera sartzean (12)\nsartzearekin batera (40)\nebn sartzearen (16); sartzearen alde (24)\nsartzeari buruz (11)\nsartzeaz gain (16)\nbarruan sartzeko (17); barrura sartzeko (53); batasunean sartzeko (37); beldurra sartzeko (11); bertan sartzeko (27); bertara sartzeko (9)\nebn sartzeko (41); espetxean sartzeko (9); etxean sartzeko (11); etxera sartzeko (17); europako batasunean sartzeko (28); europan sartzeko (26); final laurdenetan sartzeko (9); final laurdenetara sartzeko (9); finalean sartzeko (44); finalera sartzeko (21); finalerdietan sartzeko (11); finalerdietara sartzeko (25); gobernuan sartzeko (11); gol sartzeko (9); gola sartzeko (72); gola sartzeko aukera (9); golak sartzeko (47); hanka sartzeko (12); hara sartzeko (9); harremanetan sartzeko (23); hartzak sartzeko (12)\nindarrean sartzeko (11); jokoan sartzeko (15); kartzelan sartzeko (12); lan munduan sartzeko (11); lauko finalean sartzeko (10); lehian sartzeko (15); merkatuan sartzeko (13); munduan sartzeko (18); muturra sartzeko (9)\npartidan sartzeko (16); podiumean sartzeko (9); sarean sartzeko (11)\nsartzeko agindu (35); sartzeko agindu zuen (12); sartzeko agindua (14); sartzeko ahalegina (15); sartzeko ahaleginetan (10); sartzeko arriskua (9); sartzeko asmoa (32); sartzeko asmorik (17); sartzeko asmoz (16); sartzeko atea (11); sartzeko aukera (118); sartzeko aukera eman (11); sartzeko aukera izan (11); sartzeko aukerak (10); sartzeko aukerarik (28); sartzeko baimena (31); sartzeko baldintzak (9); sartzeko behar (9); sartzeko bidea (23)\nsartzeko erabakia (12); sartzeko erabiltzen (11); sartzeko esan (20); sartzeko eskaera (18); sartzeko eskatu (36); sartzeko eskubidea (18); sartzeko gai (22); sartzeko gaitasuna (10); sartzeko gogoa (14); sartzeko gonbita (12); sartzeko hautagai (15); sartzeko izan (9); sartzeko keinua egin (12); sartzeko moduan (19); sartzeko moduko (14); sartzeko prest (43); sartzeko txartela (14); sartzeko zailtasunak (9); sartzeko zain (11); sartzeko zorian (14)\ntaldean sartzeko (18)\nuefan sartzeko (14); unibertsitatean sartzeko (24); zerrendan sartzeko (18); ziria sartzeko (10)\nahoan sartzen (14); airez sartzen (10); aise sartzen (9); argia sartzen (11); asko sartzen (34); askotan sartzen (9); atetik sartzen (33); autoan sartzen (13); azpian sartzen (17); bakarrik sartzen (17); barna sartzen (9); barnean sartzen (13); barrena sartzen (16); barruan sartzen (69); barruan sartzen da (20); barrura sartzen (54); barruraino sartzen (17); begietatik sartzen (9); beldurra sartzen (10); berriak sartzen (10); berriz sartzen (13); bertan sartzen (12); bete betean sartzen (16); buruan sartzen (46)\neguzkia sartzen (27); eguzkia sartzen ari (11); elizan sartzen (10); eremuan sartzen (14); erraz sartzen (14); eskua sartzen (10); etxean sartzen (42); etxera sartzen (21); ezer sartzen (9); gelan sartzen (31); gelara sartzen (13); gol bat sartzen (11); gola sartzen (20); golak sartzen (42); golik sartzen ez (9); gorputzean sartzen (15); gutxi sartzen (11); han sartzen (17); hara sartzen (10); harremanetan sartzen (18); hemen sartzen (12); herrian sartzen (11); hezurretaraino sartzen (13); hor sartzen (25); horren barruan sartzen (10)\nikusle sartzen dira (10); indarrean sartzen (9); jendea sartzen (11); jokoan sartzen (18); kanalean sartzen (10); kanalean sartzen da (10); kanpotik sartzen (10); leihotik sartzen (30); leihotik sartzen zen (14); muinetaraino sartzen (10); muturra sartzen (18); nola sartzen (33); non sartzen (18)\nohean sartzen (18); poltsikoan sartzen (9)\nsartzen ahalegindu (10); sartzen ari (291); sartzen ari da (37); sartzen ari den (13); sartzen ari dira (9); sartzen ari nintzen (12); sartzen ari zela (24); sartzen ari zen (44); sartzen ari zirela (9); sartzen ari ziren (27); sartzen da (552); sartzen du (51)\nsartzen eta ateratzen (12); sartzen ez uzteko (10); sartzen hasi (69); sartzen hasia (12); sartzen hasita (9); sartzen hasten (11)\nsartzen ikusi (81); sartzen ikusten (15); sartzen joan (11); sartzen lagundu (13)\nsartzen omen (13); sartzen saiatu (59); sartzen saiatu ziren (13); sartzen saiatuko (21); sartzen saiatzen (22)\nsartzen utzi (103); sartzen utzi gabe (9); sartzen utziko (36); sartzen uzteko (23); sartzen uzten (40)\ntaldean sartzen (14); tartean sartzen (20)\nura sartzen (9); uretan sartzen (12); zerbait sartzen (11); ziren sartzen (10); ziria sartzen (31); zuloan sartzen (11); zuzenean sartzen (12)\nsartzera behartu (10); sartzera doa (10); sartzera gonbidatu (13); sartzera zihoala (15); sartzera zihoan (14)


Kantatzen duen herria – NiEzNaizNabil\nDSBE (Diru-Sarrerak Bermatzeko Errenta) honezkero sigla aski ezaguna dugu. Horrek gutariko bakoitzari iradokitzen diona, ez da kasu denetan berdina. Euskal establishment-a tematuta dago DSBEren irudi distortsionatua barneratu dezagun. Polaroidarekin egindako argazkiak nahi adina filtro eta trikimailurekin desitxuratu, DSBE entzuten dugunean, pentsa dezagun “iruzurra”, “alferkeria”, “gehiegizko aurrekontua”, “lotsagabekeria”, “tranpatiak” edota “bizkarroiak”. Pozoia erein ostean, legitimazio osoarekin sentitu daitezen 2008an onartu zen DSBEren legeari barrenak ateratzeko.\nNeurriz gorakoa ote da “barrenak atera” adierazpena? Datuek frogatuko digute ezetz, ez dela gehiegizkoa. 2018an DSBEren zenbateko orokorra 649 eurokoa zen (bakarrik bizi den onuradun batentzat) eta pentsiodun batentzat ostera 732 eurokoa. Zenbat jasoko dute 2019 urtean? Bada, hilabete askotako eszenifikazio, proposamen, promesa ostean, EAJk lege proiektu bidez onartu du zenbateko orokorra %3,5 eta pentsiodunena %4,5 igotzea.\nBaina ba al dakigu, 2008ko legea beteko balitz, zenbatekoak zeintzuk liratekeen? Legea beteko balitz, zenbateko orokorra 924 eurokoa litzateke eta pentsiodunena 1.050 eurokoa. Itzulpengintza ariketa bat egin dezagun, translazio bat: Eusko Jaurlaritzaren lege proiekturik gabe DSBEren kopuruak %28 inguruko murrizketa izango luke 2008ko legearekiko. Onartu berri den lege proiektuarekin %25ekoa. Inongo prentsako titularretan ageri ez den eskandaluzko sarraskia!\nAzken hamarkadan, prestazioa jasotzen duten pertsonen kopurua nabarmen hazi da, %62 hain zuzen ere. Zalantzarik gabe, datu horrek alarmak piztu behar dizkigu: gizartearen geroz eta zati handiagoa pobrezia arriskuan dago. Duela urte gutxi DSBEren hainbat onuradun elkarrizketatzeko parada izan nuen. Haietako batek halaxe deskribatu zuen zaurgarritasun egoera: “Pobrezia arriskuan egotea larritasunean egotea da, etengabe erortzeko zorian egotea da”.\nBabes sistema publikoan sakontzeko garaia da eta jendartea Euskal Herriko Eskubide Sozialen Kartaren baitan antolatu da. Duela urtebete inguru, Kartak prozesu legegilea (HEL) abian jarri zuen Hego Euskal Herrian, hain zuzen ere jomugan dagoen babes sistema indartzeko. 51.000 sinadura heldu dira Eusko Legebiltzarrera, baina tamalez, Legebiltzarrak argi gorria jarri dio lege proposamena tramitera onartzeari. Eztabaida sortu aurretik, isilarazi nahi izan gaituzte.\nEuskal establishment-a ez dago zaurgarritasunarekin arduratuta. Jendarte antolatuak kezkatzen du. Jendartearen beharrizanei erantzun nahi dien jendarte antolatuak larritzen du. Gobernuak oztoporik gabe atera ditu aurrera hiru lege proposamenak. Are gehiago, DSBEri dagokionez, ezkerraren kontrako bozik gabe onartu da lege proposamena. Gure kantuak ez dituzte gustuko, hori badakigu. Baina, jakin ere badakigu: kantatzen duen herria, ez da inoiz hilko, ez da inoiz hilko, ez da inoiz hilko!


Ruperto Medina ikastetxea eta "Haur eta gazteen aniztasuna EAEn" gaiari buruzko ikerketaren ondorioak iznago dira Hezkuntza Batzordearen gaiak.\nRuperto Medina Ikastetxea Jaitsi\nRuperto Medina ikastetxeko gurasoen elkartearen ordezkariaren agerraldia, Cristina Macazaga Sáenz Elkarrekin Podemos taldeko legebiltzarkideak egindako eskaerari jarraituz, batzordeak eskatuta, Ruperto Medina ikastetxeko gurasoen elkarteak azal dezan Portugaleteko Ruperto Medina ikastetxearen egoera. (11\_10\_06\_03\_0138)\nEuskal Talde Parlamentario Popularrak aurkeztutako legez besteko proposamena, Portugaleteko Ruperto Medina ikastetxean matrikulazioa bermatzeari buruz. Proposamenaren eta aurkeztutako zuzenketen eztabaida eta behin betiko ebazpena. (11\_11\_02\_01\_0175)\nIkuspegi Immigrazioaren Euskal Behatokiko zuzendariaren agerraldia, Iñigo Martínez Zatón Elkarrekin Podemos taldeko legebiltzarkideak egindako eskaerari jarraituz, batzordeak eskatuta, "Haur eta gazteen aniztasuna EAEn" gaiari buruzko ikerketaren ondorioak azaltzeko. (11\_10\_06\_03\_0121)


Lancaster konderria (Pennsylvania) - Wikipedia, entziklopedia askea.\nLancaster konderria (Pennsylvania)\n2.444,46 km2 (%95.93)\n103,58 km2 (%4.07)\nLancaster konderria (ingelesez: Lancaster County) Pennsylvaniako konderri bat da, Ameriketako Estatu Batuetan. Hiriburua Lancaster da. 2010eko zentsuaren arabera 519.445 biztanle zituen, Lancaster kilometro koadroko azaleran.\nLancaster konderriak 2.548,04 kilometro koadro ditu. Horietatik 103,58 ura dira. Beste 2.444,46 lurra dira. Biztanleria dentsitatea 203,86 da.\n2010eko zentsoan bizi ziren 519.445 pertsonetatik 485.899 txuriak edo hispanoak dira. Horietatik hispano edo latino kategorian 44.930 dira. 16.087 beltzak edo afroamerikarrak. 658 amerikar natiboak ziren eta 108 Hawaii edo Pazifikoko irletako natiboak. 9.726 asiarrak ziren. Bestelako arraza bat kategorian 448 biztanle daude. Bukatzeko euren burua arraza bat baino gehiagotan 6.519 pertsonek kokatzen zuten.


Tolosaldeko landa eremua biziaraziz | El Diario Vasco\nTolosa GoierriTolosaldeko landa eremua biziaraziz\nEskualdeko udaletako zein erakundeetako ordezkariak Asteasuko RN Mekanizatuak enpresa ezagutu zuten. / ARGAZKIAK NÚÑEZ\nEusko Jaurlaritzako ordezkariek eskualdearen beharrak eta nahiak gertutik ezagutu zituzten atzo hainbat herritan\nNÚÑEZ Jueves, 14 febrero 2019, 00:25\nTolosaldeko landa eremuko beharrak eta nahiak gertutik ezagutu zituzten atzo Eusko Jaurlaritzako Landa eta Itsasertzaren garapenerako ordezkariek. Azken urteetan Tolosaldeko herrietan egin diren proiektuak bertatik bertara ikusteko aukera izan zuten, Leader zein Erein programaren bidez eskualdean diruz lagundu diren proiektu publiko zein pribatuak.\nElkargunea Amezketako Kultur Etxean izan zen. Udalak 2008an erosi zuen Juan Lopez enea baserria eta hainbat fasetan gauzatu zen proiektuaren ondoren, egun Kultur Etxea dute bertan, balio ani- tzeko gela, liburutegia, jubilatuen-tzako txokoa, eta abarrekin. Eskualdeko landa eremuko hainbat herrietako alkateak izan ziren bertan egin zen aurkezpenean, Bittor Oroz Eusko Jaurlaritzako Nekazaritza, Arrantza eta Elikadura Politikako sailburuordearekin, Irma Basterra Eusko Jaurlaritzako Landa eta Itsasertzaren garapeneko zuzendariarekin, baita Tolomendi eskualdeko mendi eta nekazaritza elkarteko zuzendari Josune Malkorrarekin ere.\nBittor Orozek azaldu zuenez iaz 600 proiektu lagundu ziren Leader eta Erein programen bidez. Horietara bideratutako 18 milioi euroko diru laguntzak 50 milioi euroko inbertsioak eragin dituzte. Argitu zuenez, helburua «ez da landa guneak sustatzea bakarrik, baita inguru hauetan ekonomia sustatzeko bideak egotea», bai industria, ostalaritza zein bestelako proiektuak lagunduz. Izan ere, atzoko helburuetako bat tokiko udal ordezkari eta eragileekin zuzenean hitz-egin eta beraien beharrak ezagutzea zen.\nEskualdeko hainbat herritako alkate izan ziren egindako aurkezpenetan\nIñaki Amundarain Amezketako alkateak landa eremuko herrien- tzat dirulaguntza bide hauek duten garrantzia azpimarratu zuen «herri handietan dauden zerbitzuak ere izateko: eskola duina, Haurreskola, adinekoentzako gunea...». Izan ere, «gaur egun Amezketa bezala 1.000 biztanleren bueltan diren herrien biziraupena jokoan da». Jarraian, Jon Burgaña udaleko idazkariak azken urteetan Erein eta Leader programen bidez herrian egindako lanak azaldu zituen: Kultur Etxea erosi eta birgaitzeaz gain, Pernando Amezketarraren interpretazio-ibilbidea, Haurreskola eta herriguneko mugikortasun eta irisgarritasuna hobetzeko lanak.\nEusko Jaurlaritzako Landa eta Itsasertzaren garapenerako sailetik azaldu zutenez, azken urtean 21 proiektu lagundu dira Tolosaldean, horietatik 8 erakunde publikoek bultzatuak eta besteak pribatuak. Hauen baitan, Asteasuko RN Mekanizatuak enpresa bisitatu zuten, 2016an Oier Rotetak martxan jarri zuen enpresa. Iaz Leader diru-laguntzak baliatuz makina berria erosi ahal izan zuen.\nHorrek azken hilabeteetan lau pertsonako lantaldea osatzea ahalbidetu dio, baita bezero mota hobetzea ere. «Lehen inguruko tailerrentzat egiten nuen lan eta orain enpresa handiagoak dira, besteak beste, CAF, Voith, Fagor, eta abar, horrek ematen duen segurtasunarekin. Diru-laguntzarik gabe hau ezinezkoa izango zen».\nAzkenik, Orexan azken urtean martxan jarri den Orexa Bizirik proiektua ezagutu ahal izan zuten. Erdigunea Ostatuan badauka ere, arlo ugari hartzen dituen herri garapen proiektua da. «Landa garapena ondo biltzen duen proiektua da», azaldu zuen Iker Karrera Tolomendiko ordezkariak. Eneko Maioz alkatearen esanetan «ostatua amets handi bat da. Hiru fun-tzio betetzen ditu: ostalaritza zerbitzua, harrera lekua eta bertako produktuen lanketa».\nOrexa Bizirik ekimenaren baitan hainbat ekitaldi antolatzen dituzte ostatuko Ganbaran. Honela, Jon Umerez Alkizako alkateak azaldu zuenez, datozen hilabeteetan formakuntza programa bat jarriko da martxan Ostatuak herri mailako proiektu baten baitan ulertzeko. «Gaur egun jada ez dira alokairu baten truke esleitzen diren negozioak, udalek ere ardura izan behar dute», herritarrekin bakarrik ezin direlako aurrera atera. Gainera, aipatu behar da Orexako Udalak sortutako ekimenak Landaola sarietako Erakunde Publikoetako saria jaso berri duela.\n850 entradas menos por día para los espectáculos de la plaza de toros Muestras de trabajos manuales


Jakinduria pianoan - Nessun dorma\nHasiera » musika kritika » Jakinduria pianoan\nFitxa: Santanderreko Nazioarteko Jaialdia. Joaquín Atxukarro, pianoa. Egitaraua: ‘Brahms gaztea- Brahms zaharra’; Johannes Brahms-en lanak. Lekua: Santanderreko Jaialdien Jauregia. Data: abuztuaren 14a.\nJoaquin Atxukarro gure pianista handienetako bat izan da eta da nazioartean. Bere interpretazioek, ikuspegi teknikotik bikainak eta zentzuz eta adierazkortasunez beteak, beti hunkitu dute publikoa. Baina ohikoa ez dena da ia 89 urterekin freskotasun artistiko hori bere horretan mantentzea.\nSantanderreko Nazioarteko Jaialdiak, Estatu osoko garrantzitsutsuenetako batek, errezitaldi gozo bat programatu du, nahiz eta ez egokia piano musika ikusgarrienaren alaitasun erraza bilatzen dutenentzat, bakarlari miresgarri hau protagonista delarik.\nTxalo zaparrada errazaren bila su artifizialez beteriko musika interpretatzetik urrun, Johannes Brahms musikagile erromantikoaren musikari ekin zion saioak. Zehazki, ‘Brahms gaztea- Brahms zaharra’ izenburupean, pianista bilbotarrak konpositore alemaniarraren hiru obrako programa interpretatu zuen, bere karreran egin zituen lehen eta azken urteetakoa.\nBrahmsen lehen garaiaren adierazgarri, Atxukarrok ‘3. Sonata fa minorrean op. 5’ interpretatu zuen. Pianistak berak azaldu zuen bezala, karga emozional handiko lana da, oso konplexua, bai teknikoki, bai intelektualki. Bilboko piano-jotzaileak bertsio lasaia eskaini zuen, intentsoa eta, agian, ñabarduren aldetik zapal samarra – seguruenik bere interpretazioan bilatu daitekeen aitzakia bakarra-, baina isiltasun adierazkorrez eta ‘barne munduz’ betea, gaur egungo interpreteen artean ohikoa ez dena, zoritxarrez.\nSonatari heldu ondoren, bakarlariak intermezzi aukeraketa bat oparitu zigun, konpositorearen heldutasuneko lanak. Asko zaindu zituen interpretazioak, delikatuak eta soinu finarekin atera ziren. Azpimarratuko nuke, batez ere, ‘1. Intermezzo, op. 119 ‘, erabat irreala, pultsazio goxoa erakutsiz. Hala ere, ‘Intermezzo 2. op.118 ‘piezan, soinu laua protagonista izan zen eta hotz samar utzi gintuen.\nEmanaldia ‘Rapsodia 2 sol minorrean, op. 79’ lan ederrarekin amaitu zen. Bakarlariak interpretazio sakona egin zuen. Ukitu asaldatua eman ordez, ñabardura krepuskularra eskaini zuen pianistak, bere bertsioa azkenaldian entzun dudan interesgarrienetako bat bihurtuz.\nArtista handia izateaz gain, Atxukarro gertua eta atsegina da publikoarekin, eta txalo zaparradaren aurrean bis pare bat oparitu zituen. Brahmsen beste intermezzo bat, ezinhobea, eta Scriabinen ezkerreko eskuarentzako Nokturnoa, bere bikaintasun teknikoagatik eta bere fraseoaren edertasunagatik txundituta utzi gintuena.\nKontzertu bikaina izan zen, Jaialdiaren antolakuntza ere bikaina izan zen bezala.


Gasteizko Legebiltzarraren aurrean bildu gara, zerbitzu publikoen defentsan | LAB SINDIKATUA\nFederazioak Zerbitzu Publikoak Gasteizko Legebiltzarraren aurrean bildu gara, zerbitzu publikoen defentsan\nGasteizko Legebiltzarraren aurrean bildu gara, zerbitzu publikoen defentsan\nAurrekontuen eztabaida honetan, zerbitzu publikoen defentsarako izpirik sumatzen ez dugula salatu dugu gaur Gasteizen. Izan ere, Eusko Jaurlaritzak ez du zerbitzu publikoen aldeko inbertsiorik egiten, ez dio zerbitzu publikoen ahultze zikloari amaiera eman. Guretzat oso kezkagarria da gobernuak erakutsi duen jarrera.\nUrtarrilaren 19ean izandako Mahai Orokorraren saioan, LABek eskaera zuzenak luzatu zizkion gobernuari, batez ere murrizketen garaia amaitu eta kendutako eskubideak berreskuratzearekin zerikusia dutena, eta nola ez enpleguaren gaiarekin negoziazio dinamika abiaraztea, Europako epaiek ezartzen dituzten irizpideak kontutan hartuta. Gure ustez ezinbestekoa da zerbitzu publikoetan lan egiten duten pertsonen lan baldintzak kontutan hartzea, zerbitzuaren kalitatearen aldeko apustua egin nahi bada.\nEusko Jaurlaritzak kontrako bidean aurkeztu ditu aurrekontuak. Zerbitzu publikoetan dagoen benetako egoera ez du ikusi nahi:\n-Zerbitzu publikoetako langileak lanera gaixo doaz\n-Langileen herena baino gehiago behin-behinekotasunean dago\n-Kontratazio sistema iruzurrean egiten da\n-Zerbitzu publikoetako langileak ez dira ordezkatzen\n-Zerbitzu publikoen eros ahalmenaren galeraren kontura ordaintzen du bankuekin daukan zorra\n-Zerbitzuak pribatizatzen jarraitzen dira, diru publikoa esku pribatuetan utziz\nGobernuaren apustua beste bat da; Espainiar estatuak ezartzen duen joko arauen araberako aurrekontu bat osatu, gutxi batzuen interes ekonomikoak kontutan hartzen dituena eta zerbitzu publikoen garapena alboratzen duena.\nAurrekontuetan ikusi ahal izan dugu zein den gobernuaren jarrera, hortik aurrera dena propaganda hutsa da. Ezin diogu onartu Urkullu lehendakariari azken egunetan bota dituenak botatzea. Non daude 9000 lanpostu horiek gaur eztabaidatzen ari diren aurrekontuetan? LABk zuzenean esan dio Jaurlaritzari enplegu plan bat adostu behar dugula, ez du inongo borondaterik izan negoziaziorako, ez enplegu gaietarako ezta murrizketak bertan behera uzteko ere. Eusko Jaurlaritza antzerkigintzan jarraitzen du, eta Lehendakaria eszenatokira jauzi egitea erabaki du.\nLotsagarria da pasa den astean greba egin zuten langile guztiei prentsaren bidez haizeak eramango dituen hitzen bidez erantzutea. Iritzi publikora bideratutako hitzak baino gehiago behar dira zerbitzu publikoak defendatzeko; diru gehiago lanpostuak egonkortu eta sortzeko eta lan baldintzak hobetzeko eta gutxiago banketxe eta enpresa kuttunei banatzeko.\nLehendakariari beraz dei egiten diogu Mahai Orokorraren bilera deitu dezan, langile publikoen egoeraz hitz egin nahi badu hori baita hitz goxoak botatzeko foroa. Dei egiten diogu aurrekontuan behar diren aldaketak egin ditzan, esan duen guztiaren izpirik jasotzen ez dituelako alegia.


Women for Africa Fundazioa, DIPC, ASPEGI eta CFM, GIPUZKOA COOPERA programan – CFM – Materials Physics Center\nWomen for Africa Fundazioa, DIPC, ASPEGI eta CFM, GIPUZKOA COOPERA programan\nHome / CFM News / Women for Africa Fundazioa, DIPC, ASPEGI eta CFM, GIPUZKOA COOPERA programan\nAfrikar emakume ikertzaile eta ekintzaileak Gipuzkoara datoz ezagutzak aberastera, ondoren horiek beste batzuei emateko\nAfrikako bi emakume ikertzailek sei hilabeteko egonaldi bat beteko dute DIPCen eta CFMen, eta bost emakume ekintzaile tanzaniarrek, ASPEGIren eskutik, nekazaritza eta elikadura esperientzia batzuk ezagutuko dituzte, hartara beren negozio proiektuak garatu eta hobetzeko. Hori guztia, Mujeres por África fundazioarekin lankidetzan.\nDenis Itxaso Kultura eta Kooperazio diputatuaren hitzetan «Kooperazio politikak iraultzen gabiltza Afrikari begira, eta Gipuzkoara datozen emakume hauekin estereotipo guztiak apurtzen dira. Emakume prestatu eta ekintzaileak dira, elkartasun laguntza bat behar dutenak harreman eta aliantza berriak lortzearren, hartara beren ezagutzak transmititu eta partekatzeko».\nItxasok «Ellas investigan» eta «Baratzetik merkatura» proiektuak aurkeztu ditu gaur goizean. Proiektuok Gipuzkoa Cooperaren markoan eramango dira aurrera hauekin lankidetzan: Mujeres por África fundazioa; DIPC, Donostia International Physics Center, Centro de Física de Materiales (CFM; CSIC eta EHUren zentro mistoa); eta ASPEGI emakume profesionalen eta enpresarien elkartea. Hiru proiektuak emakumeekin eta Afrikarekin lotuta daude Mujeres por África elkartearen bidez. Aldundiak 65.000 eurorekin finantzatu ditu proiektu hauek.\nPrentsaurrekoan parte hartu dute María Teresa Fernández de la Vega Mujeres por África fundazioaren lehendakariak, Pedro Miguel Echenique DIPCeko lehendakariak, Javier Aizpurua CFMko lehendakariak, Nerea Ibañez García ASPEGIko presidenteak eta Sophia Mlote Tanzaniatik datorren emakume ekintzaileak.\nGipuzkoa Coopera Aldundiak 2017an abiarazitako proiektu bat da, xede duena Garapenerako Lankidetza sustatzea, lankidetzan ohikoak ez diren baina Gipuzkoan eta kanpoan ongi errotuak dauden erakundeetara zabalduz.\nProiektu hauek bi ardatz nagusi dituzte; batetik, Afrikari buruz dagoen diskurtsoarekin eta ikuspegi bakarrarekin amaitzea (izan ere, kontinente hartan bikaintasunak, zientziak, ikerketak eta ezagutzaren garapenak ere badute presentzia), eta, bestetik, aukera bat ematea afrikar emakumeei, bikaintasun horren iturri eta oinarri diren aldetik.\nMujeres por África fundazioa erakunde pribatu bat da, María Teresa de la Vega Gobernuko lehendakariorde ohiak 2012an abiarazi zuena, xede duena Afrikaren garapenari laguntzea bertako emakumeen bidez. Ellas investigan fundazioak abiarazitako ekimen bat da. Helburua da zientzia eta teknologia emakumeen eskura jartzea, haien ikertzaile ibilbidean laguntzea, haien lorpenei ikusgarritasuna ematea eta hain lidergoa sustatzea nazioarteko komunitate zientifikoan. Proiekturako lehentasunezko lan eremuak dira; osasuna; energia, ura eta aldaketa klimatikoa; eta nekazaritza eta elikaduren segurtasuna. Afrikar emakume ikertzaileak Espainiako zentroetara ekartzeaz gain, Ellas investigan proiektuak afrikar emakume zientzialarien sareak sustatuko ditu, espainiar eta europar sareen lankidetza bultzatuko du eta baterako proiektuak indartuko ditu, bai boluntarioak, bai mundu akademikoaren, ikerketa zentroen eta industriaren arteko eskualdeko eta nazioarteko lankidetzak.\nMarko horretan, bi afrikar emakume ikertzailek ikerketa egonaldi bat egingo dute, sei hilabetekoa, DIPCen eta CFMen, ondoren beren unibertsitate eta ikerketa zentroetara itzultzeko konpromisoarekin, hartara bi noranzkoko sare internazionalen harreman sareak itzultzeko eta sortzeko.\nMujeres por África fundazioaren iritziz, «gaur egun, ezagutza garapenaren eta aurrerapenaren oinarria da. Ikerketa zientifiko eta teknikoak, beraz, gure gizarteen sare sozial, ekonomiko eta ekoizlean oinarrizko rol bat bete behar du. Egun Afrikarentzat erronka bat da, herritarren artean aberastasuna eta etekinak banatzeko, ustiapen justu eta begirunezko bat, eta, horretarako, beharrezkoa da zientzia, ikerketa eta berrikuntza izatea. Eta bide horretan emakumeek izan nahi dute eta izan behar dute».,\nProiektu honekin, ASPEGIk eta Aldundiak Tanzaniako hamar emakumeri laguntzen die negozio proiektuak garatzen, helburua izanik aurrera egitea balio katean eta ustiapen errentagarriagoak eta eraginkorragoak lortzea, autonomia eta independentzia ekonomikoa emango dietenak. Proiektu hau abiatzen da duela bi urte Mujeres por África fundazioak hamar emakume ekintzaile hauekin hasi zuen lan batetik Voces Verdes proiektuaren bidez. Helburua da tanzaniar emakume hauek gidatzen dituzten nekazaritza proiektu enpresarialak sendotzea. Proiektuok, bere aldetik, aldaketa klimatikoaren kontrako ondorioak arintzeko helburua dute. Horretarako, behar diren urrats eta tresnak ezarriko dira ustiategietako produktuak merkaturatzeko bideak eraikitzeko.\nBaratzetik Merkatura proiektuaren bidez, helburua da erakustea zer bide ezarri dituzten Gipuzkoako nekazariek, hartara inspirazio izan daitezen, eta aukera eman dezaten bideak eraiki eta ezartzeko, hauen bidez produktuak merkaturatzeko ikuspegi desberdinetatik: merkatu tradizionalak, supermerkatuak, produktu sorrera, paketatzea, gastronomia, enpresa, turismoa, eta abar.\nHamar emakume horietatik bost etorri dira Gipuzkoara herrialdeko zenbait eskualdetatik, ikasitakoa besteei irakasteko asmoz eta, horrela, inpaktu handi bat lortzeko ustiategi eta komunitateetan. Urriaren 1etik 14ra egongo dira Gipuzkoan.\nItxaso nabarmendu duenez, «Aldundia estrategia iraultzen ari da kooperazio politiketan, Afrikara begira Europak eskatzen digun koherentziarekin. Emakume afrikar hauekin estereotipo guztiak apurtzen dira. Emakume prestatu eta ekintzaileak dira, elkartasun laguntza bat behar dutenak harreman eta aliantza berriak lortzearren, hartara beren ezagutzak transmititu eta partekatzeko».\nProiektu hauek Gipuzkoa Coopera ekimenean daude. Haren bidez artearen, kulturaren, zientziaren, kirolaren eta gastronomiaren alorreko Gipuzkoako ospe handiko zenbait erakundek lankidetzako proiektu bana garatzen dute. Hauexek dira erakunde horiek: Karlos Argiñanoren Aiala Ostalaritza Eskola, Kukai Dantza Taldea, Tabakalera, DIPC, Real Sociedad Fundazioa, Zinemaldia, ASPEGI eta CFM.\nEkimen honen bidez, Foru Aldundiak Gipuzkoako gizartera zabaldu nahi du garapenerako lankidetzan elkarrekin lan egiteko erantzukizuna eta aukera. “Laguntza eta elkartasun premiak gero eta handiagoak direnez, eta gizartearen zati garrantzitsu bat modu aktiboagoan parte hartzeko aukera eskatzen ari denez, komenigarritzat jo da beste pauso bat ematea Gipuzkoa osora zabaltzeko lankidetza. Gipuzkoa Coopera ekimenari esker, herritarrak, gure enpresak, eta ekonomia, gizarte eta kultura arloko eragileak gehiago inplikatzea lortu dugu, guztion zeregina baita mundu bidezkoagoa eta solidarioagoa sortzea», azaldu du San Martinek.\nHelburua da garapenerako lankidetza modu poliedrikoan lantzea, eta lankidetza horretatik ateratzea beren ingurunean aldaketak eragiteko gai diren pertsonak eta entitateak.\nPhD researcher Paul Dreher winner of the Master Thesis Austrian Energy Prize


Cross Stitch Needlecrafts Gabonetako artisautza\nBa al dago gingerbread baino gozoa opor garaian? Etxeko gozoa gizon apurrak biltzera; Pikantea hau zoriontasuna eta erosotasuna negar egiten du. Zure tea kopa gogokoena prestatu, zure manta hartu eta gozatu gingerbread gaikako ereduei buruz, denboraldi batez gozatzeko eta ez ahaztu gingerbread cookieen sorta bat zure stitchingarekin parekatzeko!\nVictoria Samplerrek 3-D gingerbread herri osoa sortu du. Edredoi denda bat dago, etxe bat eta eliza bat. Halaber, zure gingerbread etxea elkartzen lagunduko dizuten kitak eta bideoak ere eskaintzen dituzte. Urtero, eraikin berria herrira gehitzen dute. Okindegia gingerbread herrira gehitu berriagoa da.\nGingerbread Bakery Victorian Sampler\nGabonak gara gure irudimena utzi dezagun. Denbora zoragarria da edertasuna eta gure bidea ematen duen magia gozatzeko. Kreinik ataleko jendeak dohainik "Sinetsi" gingerbread man eredua partekatzen du. Oso zoragarria izango litzateke hornidura edo apron bat. Eredu honek hari metalikoak ditu, baina nahi duzun edozein kolore edo estilo erabili dezakezu.\nSinetsi! Gingerbread Man Kreinik-tik\nNork gingerbread cookieak gorri jolita baino gehiago maite du? Santa Mouse, jakina! Gingerbread Santa Mouse hau 3-D eredu adoragarri bat da, Santa-ren jantziaren inguruan moztutako cookieak biltzen dituena. Ez ahaztu Mrs. Claus-en puntu zeharkatu ere!\nSanta Gingerbread Mouse, $ 14.00, 123 Stitch\nEzin duzu gingerbread house bakar bat izan! Herri oso bat behar duzu! Eredu hau sampler osoa edo bakar gisa josi daiteke. Herriak tren bat, hainbat etxe eta negu-eszena bat biltzen ditu, gingerbreadeko jende askorekin.\nGingerbread Sampler, $ 5,40 eta $ 8,10, Stitch and Frog Home\nHasiera Sweet Home\nEtxe erosoa eta goxoa sortzea lortu dut pixka bat errazagoa Cupcake Cutie-rekin doako ereduarekin. Gingerbread etxea apaintzen duen bitxi bat da. Etxe dotorea zeharkatu dezakezu kolore ezberdinetan, Gabonetako zuhaitzaren apaingarri bat sortzeko.\nHome Sweet Cupcake Cutie Etxea\nWood UA / Etsy-ren kolpeka\nSaiatu berri bat Knock on Wood UAren 3-D apaingarri batekin. Zoragarri txiki hau kolore edo gaiarekin pertsonalizatu daiteke. Ez da eredu hori gurutzetako puntu horretara iristeko, beraz, zure irudimena erabil dezakezu. Gurutze puntak hainbat gingerbread familia garland batentzat.\nGingerbread Man Ornament, $ 2.73, Wood UA kolpatu Etsy-ren bidez\nConnie Gee Diseinuak\nConnie Gee Diseinuak opor-izpirituan sartzen da, bere Gingerbread Zorrozale gurutzatuarekin. Jai zoriontsu hau edozein opor dekorazioaz gain. Eredua pertsonaliza dezakezu kolore eta tamaina aldatuz. Zergatik ez eredu hau lotu 3-D efektuko plastikozko mihise batean? Egin edalontzi edo garlande sorta bat mantelerako.\nConnie Gee Designs-en Gingerbread zoriontsua\nTximinia Hobby / Etsy\nBiscornus ederrak eta funtzionalak dira. Horiek erabili ditzakezu pincushions, paperweight edo dekorazioetarako. Tximinia Hobby honek Gingerbread Biscorn cute hau sortu du denboraldian ospatzeko. Eredua bera ez da zaila, baina kuxinaren muntaketa hasiberrientzat zaila izan daiteke. Atera hau bisuala zurezko artilezko makilekin edo josteko kitarekin zure bizitzako jantzigile bereziarekin .\nGingerbread Biscornu, $ 4.00, Tximinia Hobby, Etsy-ren bidez\nGingerbread maite dut\nJende askok gingerbread maite du. Cyber Stitchers-en eredu askea modu honetan zure cookie ameslariaren maitasuna erakusteko modu bikaina da. Hasiberrientzako eredu erraza da. Gurutze-puntan ipurmasail bat, eskuoihalak edo Gabonetako zuhaitza apaingarri gisa.\nI love Gingerbread from Cyber Stitchers\nKaleidoskopio UA / Etsy\nDekorazio klasikoan bira berri bat bilatzen duzu? Zergatik ez gurutzatu katea gingerbread kortxoa atea zintzilikatzeko. Kaleidoscope Ua-ren eredua etxebizitzaren gain jai bat da. Proiektu hau gehiago pertsonalizatu monogram edo izen batekin.\nGinger Wreath, $ 3.90, Kaleidoscope Ua Via Etsy\nGehitu apur bat zure Gabonetako zuhaitza dotorea eta koloretsua Gingerbread Cupcake apaingarri 123 Stitch an. Txokolate hauek ez dira jaiak bakarrik, baina hainbat punturetako sorta ere erakusten dute. Egin cupcake bakoitza botoi desberdinekin, familiako kide bakoitzeko apaingarri bakarrarekin.\nGingerbread Cupcakes, $ 18.39, 123 Stitch\n9 Gabonetako Gaikako Gurutze Puntuko Patroiak\nQuilters hasierako tresnak nola aukeratu\nNola Crounk Chunky Granny Square Baby Bib\nNola Stress Ball egitea\nAn Easy Disappearing Coin Trick: Vanishing Coin\nHaviland Limoges: China Ladies Loved\nZeinen presioa egurra elkartzen denean erabiltzen den\nBildu eta eskerrik asko doako eskuzko brodatuak eredua\nBeachy Summer Word Art Brodatuak eredua


GIGANT Menorcan erosi batetik € 39\nErosi gel Gigant Menorcan\nZakila Handitzeko Gel Gigantea aspalditik ezaguna da. Baina Menorcanek ezin izango du erosi, Espainiak ez baitu produktu hori farmaziei hornitzen. Ordainketa paketean entregatzearen truke egiten da. Ez da denbora asko beharko produktua webgune ofizialean ongi jasotzeko.\nGigant Gel eskuragarri dago prezio merkean. Beharrezkoa da zure izena eta telefono zenbakia betetzea eskaera orrian, eta handik gutxira enpresako aholkulari batek deituko dizu eta uneko promoziorako funtsak jasoko dituzu. Zurekin harremanetan jarriko gara galdera guztien ordainketari eta entregari buruzko zalantzak argitzeko. Gaur egun soilik% 50eko deskontua dago, prezioa € 39.\nNola erosi Menorcan Gigant\nZakila handitzeko gel eraginkorrena Gigant da. Horrelako arazoren bat baduzu, aurkeztutako gelak azkar eta eraginkortasunez konpontzen lagunduko dizu. Espainiak aspalditik frogatu du sendagaiaren eraginkortasuna. Espainiako Menorcaneko webgune ofizialean eska dezakezu. Bete eskaera orria sinple bat webgunean eta itxaron iritzia jasotzeko. Paketea mezularitzatik edo posta bidez jaso ondoren soilik ordainduko duzu. Gaur egun% 50eko deskontua dago, izan prezio murriztuan erosteko denbora.\nGigant Gelak konposizio berezia eta guztiz naturala du. Bizkortu produktu errentagarria lortzeko, erosi Espainian (Menorca). Webgune ofizialean botika eraginkorra erosi nahi dutenentzat, bete izena eta telefono zenbakia eskaera-orrian Gigant jasotzeko € 39 beheratutako prezioan. Horren ondoren, operadorea zurekin harremanetan jarriko da eskaera berresteko. Pakete bat bidaltzearen kostu zehatza hiriarekiko distantziaren araberakoa da. Eskaera Menorcan jaso ondoren bakarrik onartu eta ordainduko duzu.\nGigant Kanaria Handiko Las Palmasen Gigant Murtzian\nEskatzeko Gigant Menorcan % 50 bakoitza


“Nekazaritza-kooperatiben bidez, emakumeek autokontsumoa bultzatzen dute eta erreferenteak bihurtu dira komunitateetan”\nOtsailean medicusmundi Bizkaia eta Arabako talde batek Ruandara bidaia egin zuen, erakundeak herrialde horretan bultzatzen dituen proiektuak bertatik bertara ezagutzeko. Bisita horretan Yon Arrieta medikuak parte hartu zuen. Arrieta orain dela 20 urte hasi zen medicusmundi Bizkaian parte hartzen, eta gaur egun erakundearen presidenteordea da. Berarekin berba egin dugu bere esperientzia ezagutzeko asmoz.\nHorrelako bidaia batean parte hartzen duzun lehenengo aldia izan da. Kasu honetan, bidaia Ruandara izan da, nolakoa izan da esperientzia?\nEsperientzia zoragarria izan da, ilusio handiarekin bueltatu naiz. Horrelako bidaia bat egiten dudan lehenengo aldia izan da, aldez aurretik beldur puntua izan dudalako, eta ez naiz sekula ausartu. Baina aitortu behar dut oso bidaia interesgarria izan dela, jende guztia oso atsegina izan da eta bidaian parte hartu dugun taldean oso gustura egon gara. Gainera, bertatik bertara medicusmundi Bizkaiak Arabako elkartearekin batera bultzatzen dituen proiektuak ezagutu ahal izan ditut. Esperientzia borobila, beraz.\nBesteak beste, medicusmundik tokiko nekazaritza eta abeltzaintza kooperatibekin bultzatzen dituen proiektuak ezagutu ahal izan dituzu, ezta?\nBai, hori da, medicusmundik gaur egun emakumeez osatutako zazpi kooperatibarekin egiten du lan. Kooperatiba horietako bakoitza komunitate ezberdin batean dago: goizean talde batekin elkartu gara eta arratsaldez beste batekin. Elkarte hauek orain dela hamar urte baino gehiago sortu ziren, eta kooperatiba bezala egiten dute lan. Batez ere nekazaritza eta abeltzaintza lantzen dute, baina beste batzuek beste ekoizpen-arlo batzuk ere lantzen dituzte: saskigintza, ehungintza (eskoletako uniformeak, oinetakoak…) eta abar. Euren antolakuntza apur bat ezberdina da, baina azkenean ohiko kooperatiben filosofia dute: etekin guztiak kooperatibako kideen artean banatzen dituzte, eta horrek eragina du tokiko biztanlerian.\nZure ustez, zergatik da garrantzitsua horrelako proiektuak bultzatzea?\nNire iritziz, arrazoi nagusi bi daude. Alde batetik, ikus dezakegu kooperatibetan parte hartzen duten emakumeen bizitza-kalitatea nabarmen hobetu dela. Tokiko GKEn datu ez ofizialen arabera, Ruandako biztanleriaren %50 gutxienez muturreko pobrezian bizi da eta gosea pairatzen du. Emakumeek kontatu zigutenez, gaur egun kooperatibetako kideek eta euren inguruko senideek ez dute muturreko txirotasunik sufritzen.\nBeste alde batetik, datuez harago, kooperatiben bidez emakumeen jabekuntza lantzen ari gara. Euren kooperatiba kudeatzen ari dira, tresna informatikoak erabiliz, kontu ekonomikoak eginez, eta horrek eragin handia izan du euren komunitateetan, emakume horiek erreferente bihurtzen ari direlako. Gainera, horrek ondorio oso positiboa du euren inguruan, autokontsumoa bultzatzen ari direlako, modu osasungarrian elikatzen irakasten ari direlako eta abar.\nUmiltasunez esanda, ikus dezakegu aldaketa nabarmena dela: analfabetismo eta pobrezia pairatzetik, euren kooperatiba kudeatzera, autokontsumoa bultzatzera eta euren komunitatean erreferente bihurtzera igaro dira.\nHorrez gain, kooperatibetan belaunaldi-aldaketa sustatzen ari zarete, ezta?\nHori da, kooperatibetan lan egiten duten emakume ugari helduak dira, eta, horregatik, emakume gazteak proiektuaren baitan lotzen saiatzen ari gara. Programa berezi bat abiatu dugu oso gazte haurdun geratu diren emakumeekin, askotan euren komunitateetan baztertuak eta estigmatizatuak izaten direlako. Euretariko batzuk sexu-erasoen ondorioz geratu dira haurdun, eta horrek bazterketa areagotzen du. Beraz, lehentasuna da emakume gazte horiek euren inguruan integratzea eta euren jabekuntza lantzea, eta hori guztia kooperatiben bidez lortzen saiatuko gara.\nAipatutako proiektuez harago, zer nolako erronkak dituzue oraintxe bertan Ruandan?\nEpe ertainean, gustatuko litzaiguke kooperatiba hauek apurka-apurka autonomoagoak izatea, modu independientean lan egin dezaten arlo ekonomikoari dagokionez, eta baita gainontzeko kudeaketei dagokionez ere. Oraindik denbora falta zaigu kooperatiba hauek ekonomikoki autonomoak izateko, baina urratsak ematen jarraitzen dugu norabide horretan.\nBestalde, Ruandako bisitan aprobetxatu genuen ura eta saneamendu-sarea bermatzeko eskubidea lantzen duen elkarte batekin batzeko. Oso interesgarria iruditu zitzaigun, gainera materialen birziklapena sustatzen dutelako. Arlo hau garatzeko beste proiektu bat abiatzea baloratzen ari gara, elkarte honekin lankidetzan.\nMaila pertsonalean, hau da gutxi gora-behera Ruandan aurreikusten zenuen errealitatea?\nEgia aitortu behar badut, maila pertsonalean apur bat beldurtuta nengoen bidaia hasi baino lehen. Baina oso herrialde atsegina topatu dut, oso harrera ona egin digute. Kooperatibei dagokionez, beti iruditu zait oso proiektu interesgarria, eta urrunetik bada ere, nire sentsazioa izan da proiektu honek oso eragin zuzena zuela bertako biztanleengan, oso proiektu zehatza delako. Ruandan sentsazio berbera izan dut. Ilusio handiarekin joan naiz, egiten ari ginena benetan erabilgarria zela sentitzen nuelako, eta bidaia honetatik ilusio are handiagoarekin bueltatu naiz.\nImajinatzen dut ez duela inolako zerikusirik hemendik jarraipena egitea edo bertatik bertara proiektua ezagutzea…\nBai, ikuspegia guztiz aldatzen da. Nahiz eta datuak irakurri, alde handia dago datu horiei aurpegia eta sentsazioak jartzen dizkiozunean. Zure begirada aldatzen da, ezberdin bueltatzen zara. Nik orain dela 20 urteko lankidetza ezagutu dut, eta azken urte hauetan nazioarteko lankidetza asko aldatu da. Niri, behintzat, hausnarketarako atea zabaldu dit, eta lankidetzan formakuntza jarraitzeko gogoa piztu dit, agian frantsesa ikasten jarriko naiz eta guzti!\nFiled Under: Gaur Egun, Ruanda eu


Sakatu Gorde ikonoa edo sakatu ⌘Ctrl+C konbinazioa.\nDokumentua bere bide-izenean eta bere izenarekin gordeko da, uneko datu-euskarri lokalean edo sare-unitatean edo Interneten, eta izen bera duen edozein fitxategi gainidatziko du.\nFitxategi berri bat lehen aldiz gordetzean, Gorde honela elkarrizketa-koadroa irekitzen da, eta hor fitxategiaren izena, karpeta eta unitatea edo bolumena sar daitezke. Elkarrizketa-koadroa irekitzeko, aukeratu Fitxategia - Gorde honela.\nBabeskopiaren sorrera automatikoa ezar dezakezu LibreOffice - HobespenakTresnak - Aukerak - Kargatu/gorde - Orokorra aukeran.\nFitxategi-izenaren luzapen automatikoa\nFitxategi bat gordetzean, LibreOffice aplikazioak beti luzapena gehitzen dio fitxategi-izenari, fitxategiak dagoeneko fitxategi motarekin bat datorren luzapena duenean salbu. Ikusi ODF luzapenen zerrenda.\nHurrengo taulan luzapen automatikoen zenbait adibide zerrendatu dira:\nZuk fitxategi-izen hau sartzen duzu\nZuk fitxategi mota hau hautatzen duzu\nFitxategia izen honekin gordetzen da\nDokumentuak automatikoki gordetzea\nLibreOffice - HobespenakTresnak - Aukerak - Kargatu/gorde - Orokorra\nTitle is: Dokumentuak gordetzea


Nafarroako ordezkariak bankuetako, finantza arloko eta komunikabideetako ordezkariekin bildu dira New Yorken\nNafarroako ordezkariak bankuetako, finantza arloko eta komunikabideetako ordezkariekin bildu dira New Yorken osteguna, 2008.eko otsailak 7\nMiguel Sanz Nafarroako Gobernuko presidenteak, Yolanda Barcina Iruñeko alkateak, Jose María Roig Berrikuntza, Enpresa eta Enplegu Departamentuko kontseilariak eta Begoña Urien Enpresaren zuzendari nagusiak laneko gosaria egin zuten, atzo, Espainia-Estatu Batuak Merkataritza Ganberako kideekin, eta hartara, hasiera eman zieten Estatu Batuetako Nafarroaren IV. Astearen baitan New Yorken eginen dituzten ekitaldiei.\nMiguel Sanz Espainia-Estatu Batuak Merkataritza Ganberako kideekin ( irudia handitu )\nAipaturiko Astean parte hartzen ari diren erakundeetako ordezkarien eta bankuetako, finantzen arloko eta komunikabideetako hogeita hamarren bat ordezkarien arteko topaketa New Yorkeko Bosgarren Hiribideko University Club-eko aretoetan egin zuten, eta bi orduko iraupena izan zuen. New Yorken jarduten diren nafar profesionalak ere bildu ziren ekitaldira, hala nola, Miguel Morrás eta Alejandro Sádaba.\nEkitaldiaren aurkezpena José Ramón Villarrek egin zuen, Ganberako presidente eta "Garrigues y Asociados" bulegoko kideak. Nafarroak azkeneko urteetan erdietsi duen garapen sozioekonomiko handia nabarmendu zuen Villarrek, eta baita, esate baterako, Foru Komunitatea energia berriztagarrien arloan buru dela ere. Villarrek iragarri zuenez, energia berriztagarriei buruzko Nazioarteko Biltzarra eginen dute, aurki, New Yorken, eta sektore horretako Europako buru nagusiak bilduko dira bertan. Villarrek gonbidapena luzatu zuen, Nafarroako aditu eta ekintzaileek biltzarrean parte-hartze zabala izan zezaten.\nMiguel Sanzek gonbidapena onartu zuen, eta Nafarroaren apustu sendoa justifikatu zuen. Izan ere, adierazi zuenez, hain biztanle gutxi dituen komunitate baten helburu nagusia gainerakoetatik bereiztea izan behar du. Gainera, Gobernuko presidenteak esan zuenez, Nafarroako ekonomia guztiz nazioartekotuta dago, eta atzerakorik ez duen prozesua da hori. Horregatik, Estatu Batuekin merkataritza eta kultura harreman gehiago izateak garrantzi handia du.\nBegoña Urien Enpresaren zuzendari nagusiak, berriz, Nafarroak energia iturri berrien arloan egin dituen aurrerapausoen laburpena egin zuen, eta "Foku Komunitateko teknologia zentroen jakinduria"ren berri eman zien Ipar Ameriketako eragileei. Gainera, adierazi zuenez, "super-asteartea" igaro den honetan, presidente izateko aukera duten hautagai guztien gai zerrendan dagoen gaietako bat ingurumena babesteko neurriena da.


Etxeko plazan ospatuko ditu Errenteriak 700 urteak : Oarsoaldeko Hitza\nUrteurrenaren harira egindako aurkezpenaren artxibo irudia.\nPlazak debekatuta dauden honetan, etxea bilakatuko dute ospakizun eremu; ez etxe bakarra, Errenteria-Oreretako guztiak baizik. Izan ere, 700. urteurrena ez da ezustean pasatzen uzteko modukoa, are gutxiago, herriko eragileen proposamenekin programazio anitza osatuta dagoenean. Programazio hori etenda dago, baina konfinamendua errespetatuta, ospatzeko bi proposamen egin dituzte Oategik berak, Iñaki Queralt EH Bilduko zinegotziak, Jose Angel Rodriguez PSE-EEko zinegotziak, Josu Mitxelena EAJko ordezkariak, eta Jon Collar Errenteria Elkarrekineko zinegotziak.\n700. urteurrena beteko duen egunean bertan antolatu dute ospakizuna, igandean, eta horren harira 19:00etan konfinamendura egokitutako ikuskizuna emango dute Herri Bizia webgunean. Jon Mayaren zuzendaritzapean, Plaza etxean izenburua duen hainbat herriko artistek osatutako bideoa eskainiko dute. Amaieran, musika bandak prestatutako Zentenarioaren bertsio berezia ere emango dute.\nIkuskizuna, interneterako konexioa duen edozein gailutik ikusi ahalko da.\nAurretik baina, beroketa ariketak egitera deitu dituzte herritarrak urteurrenarekin bat egiteko, eta horretarako, etxeko leiho eta balkoietan zapi edo oihal urdinak jartzeko eskatu diete, etxeko txikienek egindako marrazkiak edo antzeko elementu apaingarriekin atontzea, “Errenteriako bizilagunok osatzen dugun gutasuna ospatu eta indartzeko unea da hau, inoiz baino gehiago”.\nPentsaezina genuen moduan kokatu gaituela herri eta gizarte bezala konfinamenduak esan du, bestalde, Otaegik, “eta horrek mota ezberdineko hausnarketak egitera eraman gaitu. Horiek guztiek garrantzi berezia izan dezakete etorkizuneko Errenteriaren eraikuntzan, eta horregatik, film batean biltzeko saiakera egin nahi dugu; Errenteriako egoerak sortutako autoerretrato filmiko bat sortzeko saiakera, hain zuzen ere”.\nErrenteriarrak eta euren gogoetak, bihurtu nahi dituzte film horren arima, eta horri begira, hausnarketak bideo laburretan grabatzeko eskatu die Otaegik herritarrei. Proiektuaren xehetasun guztiak Herri Bizia web orrialdean daude bilduta, eta bideoen bidalketa ere bertatik egin behar dute apirilaren 5era arte. “Jasotako grabazio guztiekin editatu ostean Begiradak leihoetatik. Errenteriarren arnas filmikoa film kolektiboa osatuko dugu” azaldu du alkateak. Amaitzeko, datozen hilabeteetan, ahal den neurrian eragileen proposamenekin osatutako egitarauari eutsiko diotela esan du.


Hogeita hamabost - - Tolosaldeko ataria\nAitor Mendiluze 2020-06-23 09:00\n35... 35 metrotan ezarri du Jaurlaritzak etxebizitzen gutxieneko neurria, bizigarritasun baldintzak betetze aldera. 35 metro bizitza baterako.\n35 metro pertsona, bikote, familia zein bestelako talderentzat. Bizigarritasuna? Zeren baitakoa? Etxebizitza duinerako eskubidea baldin badaukagu... 35 metro? Ulertzen ditut lurraren erabilera parametroak, eraikuntzaren baldintzak zein hirigintza planak, baina beste behin zeri begira onartu ote den pentsatzera naramate 35 metro horiek. Eraikin bakoitzean 35 metroko erleabiak egin daitezke, salmenta prezioak beste zerbaiten arabera ezarriko direla jakinik. Irizpide nagusia horren ingurukoa izango ez ote den pentsatu dut irakurri orduko. Beste behin ere goitik beherako begiratua behetik gorako eraikuntzari. Ah, baina hori, terrazak garrantzitsuak dira...


Elikagaietarako ontzi biodegradagarriak | Consumer\nElikagaietarako ontzi biodegradagarriak\nOntzi biodegradagarriek elikagaien balio-bizitza luzatu, haien kalitatea eta osasungarritasuna bermatu eta, gainera, ingurumen-irtenbidea izan behar dute.\nElikagaien ontzien arloko berrikuntzak etengabe ari dira aurrera egiten. Elikagaien egoera hobetu eta kontsumitzaileari informazioa eman nahi dioten berrikuntzak gero eta gehiago dira. Azkena Plasticons lankidetza teknologikorako proiektuak aurkezten du. Proiektu horrek aktibo biodegradagarriekin ontziratzeko sistema berri bat garatzen du, elikagaien segurtasuna eta kalitatea hobetzeko. Elikagaiak kontserbatzea da lehentasun nagusia, ingurumena errespetatzea eta, beraz, lehengai biodegradagarriak garatzea, hau da, agente biologikoen eraginez deskonposatzen direnak. Honela azaltzen da, ontzi ekologikoetarako logotipoaren ezaugarriekin batera.\nNekazaritzako Elikagaien Berrikuntza eta Teknologia Zentroan (Citagro), Andaluziako Teknologia Institutuko (IAT) zentro operatiboan, egindako proiektu batek elikagaiak ekoizteko katean zehar ontziratzeko sistema aktiboen garapena aztertu du. Andaluziako enpresek eta azken belaunaldiko teknologia duten zentroek hartu dute parte lanean, ontziratutako produktuen ohiko narriadura saihesteko. Bizitza erabilgarria luzatu nahi izan da, kalitatea eta osasungarritasuna bermatu eta ingurumen-irtenbidea eman nahi izan da, izan ere, ingurumenari kalterik egiten ez dioten ontzi biodegradagarri berriak diseinatu dira.\nAdituek azaltzen dutenez, proiektuak ontzi berrien osagai aktiboen propietateak, elikagaiekiko elkarreragina eta ontzien diseinua aztertu nahi ditu, fabrikazio prozesuak eta bizitza baliagarriaren simulazioak alde batera utzi gabe. Aplikatutako tekniken artean, produktua inguratzen duen airearen edo gasaren konposizioa aldatzea nabarmentzen da, ontzian substantziak askatuz. Emaitzak ontziratzeko saiakuntza eta kalibrazio industrialekin baliozkotzen dira.\nElikagaiak kontserbatzea da lehentasun nagusia\nTeknologiak erantzun hobeak bilatzen ditu elikagaiak kontserbatzeko\nIkertzaileentzat eta kontsumitzaileentzat, elikagaien kontserbazioa da elikagaien industriaren funtsezko faktorea eta erronkarik handiena. Ezinbestekoa da kontsumitzaileari eskaintzen dituzten elikagaien kalitatea, fidagarritasuna eta segurtasuna bermatzea, nahiz eta beti ez den lan erraza. Elikagai gehienak erraz kaltetzen dira; beraz, nahitaezkoa da elikagaien tratamenduari, manipulazioari eta kontserbazioari buruzko baldintza batzuk ziurtatzea, kontsumitzailearengana iristen direnean egoera onean daudela ziurtatzeko.\nProduktua aldatzen duten faktoreak saihestu edo atzeratu behar dira, hala nola patogenoak, oxidazioa edo deshidratazioa. Horri erantzunez, elikagaien teknologiak aplikazio eta teknologia berriak bilatzen eta ikertzen ditu, elikagaiak kontserbatzeko erantzun hobeak ematen dituztenak. Ikerketa honetan, teknologia ontziei aplikatzen zaie, kontsumitzaileen eskaeraren ondorioz. Izan ere, elikagai freskoak, nutritiboak eta ontziratuak baino ahalik eta freskoenak edo oso antzekoak eskatzen dituzte, horiek baitira manipulatzeko errazenak eta azkarrena.\nProiektuaren bidez, eta bere arduradunen arabera, produktu jasangarri berriak garatzen lagundu nahi da, lehengai biodegradagarriak erabiliz, hau da, agente biologikoen (landareak, animaliak, mikroorganismoak, onddoak…) eraginez erabat deskonposa daitezkeen produktuak erabiliz, ingurumen-baldintza naturaletan. Ingurumenean kalterik eragin gabe egiten dira. Proiektua aztertzen ari dira eta, oraingoz, merkatura ateratzeko zain daude. Hala ere, dagoeneko egin dira zenbait ontzi biodegradagarri:\nBiowarea: plastikoaren antzeko itxura du, eta kontsumitzeko prest dauden entsaladetarako eta zopetarako erabiltzen da. Ontziak konposta eginez itzul daitezke, eta artotik datozen erretxinekin egiten dira.\nPET ontziak: etilenozko politereftalatozko ontzi horiei poliester deritze, arinak, gogorrak, gardenak eta distiratsuak dira. Elikagaien zaporea eta aroma kontserbatzen dituzte, eta gasen aurkako hesi eraginkorra dira. Erabat birziklagarriak dira.\nBiota: material hau artotik dator eta konpresio bidez disolba daiteke 80 egunean. Ur botilaratuetarako erabiltzen da.\nONTZI EKOLOGIKOETARAKO LOGOTIPOA\nEuropako Batzordearen araudi berri baten arabera, uztailaren 1etik aurrera, EBn aurrez ontziratutako eta landutako elikagai biologiko guztiek ekologia-izaera ematen dien logotipoa gehitu beharko dute. Ontziratu gabeko edo inportatutako elikagaietarako, logotipoa borondatezkoa izanen da eta, nolanahi ere, bereizgarriak logotipo nazionalak edo pribatuak ordezkatzen ditu. Adituen arabera, Europako kontsumitzaileek begi onez ikusten dute logotipoa, eta argudiatzen dute elikagaien ekoizpenari kalitatea eransten diola, faktore erabakigarria elikagai bat edo bestea erostean. Logotipoak hondo berdea eta izar-forma bat marrazten duten hamabi izar zuri ditu. Ekoizleek bi urteko trantsizioa izan dute araudi berrira egokitzeko, eta, beraz, %100ean dago indarrean.\nbalio-bizitza biodegradagarri kontserbazio


BiscayTIK Fundazioa - Portugaleteko Udalak webgunea berritu du, eta Portugalete Zabaltzen plataforma estreinatu du\nPortugaleteko Udalak webgunea berritu du, eta Portugalete Zabaltzen plataforma estreinatu du\nPortugaleteko Udalak webgune berria eta gobernu irekiko Portugalete Zabaltzen plataforma aurkeztu ditu; tresna biak BiscayTIK Fundazioaren laguntzarekin egin dira.\nIbone Bengoetxeak, Herri Administraziorako eta Erakunde Harremanetarako foru diputatu eta BiscayTIK Fundazioaren presidenteak, eta Mikel Torresek, Portugaleteko alkateak, egin dute bi atarien aurkezpena, deitutako komunikabideen aurrean.\nPortugaleteko Udalaren webguneak itxura berritu du, diseinu eguneratuagoarekin, aurkezpena hobetuta eta informazioa modu antolatuagoan eskainita.\nUdalaren helburua da herritarrek informazioa eskuratzeko online kanala hobetzea, modu errazean topatu dezaten gaur egungo gai garrantzitsuenen, Udalak eskaintzen dituen zerbitzuen eta herriko intereseko gai guztien inguruko informazioa.\nEdukia lau atal handitan banatzen da: Udala, Portugaleten bizi, Portugalete ezagutu eta Gardentasuna. Webguneko atal nagusiak begiratu batean ikusteko aukera eskaintzen du, eta, horien barruan, informazioa modu argiagoan antolatu da; zenbait kasutan, informazio gehiago jarri da, Udalaren gardentasuna hobetzeko asmoz.\nIldo beretik, Portugaleteko Udalak Portugalete Zabaltzen plataforma jarri du abian; bertan, Portugaleteko bizilagunek herriari buruzko albiste gaurkotuak aurki ditzakete, eta udalerriko kudeaketan modu aktiboan parte hartu ahal izango dute, interes handieneko udal informazioa kontsultatzeaz gain.\nzabaltzen.portugalete.org gobernu irekiko gune berrian, parte-hartzeari eta gardentasunari buruzko ekintzen gaineko azken berriak ikusteko eta Portugalete Zabaltzen plataforman Udalak egiten dituen inkesta eta topaketa birtualetan iritzia emateko aukera eskaintzen da.\nPortugalete Zabaltzen webgunean, gardentasun atala dago, eta, bertan, udal kudeaketako daturik garrantzitsuenak argitaratuko dira: aurrekontuak, Udalaren osaera, sailkako gastuak, udalbatzetako aktak, Antolamendu Plan Orokorra eta beste hainbeste.\nInkesten bitartez, herritarrek gaurkotasuneko gai garrantzitsuen inguruan duten iritzia zein den jakin ahal izango du Udalak. Topaketa birtualen deialdien bitartez, alkatearekin harremanetan jarri ahal izango da, eta hari zuzenean galderak egin, adierazitako egun eta orduetan. Laster, Portugaleteko alkatearekin izango den lehenengo topaketa birtualaren data eta ordua jakinaraziko dira.\nGainera, Portugalete Zabaltzen plataformaren barruan Kalezaindu-Zaindu zure hiria atala aurki daiteke; hiri-altzarietan izan daitezkeen gorabeheren eta hondatuta dauden, funtzionatzen ez duten edo hobetu daitezkeen beste elementu publikoen berri emateko tresna da. Tresna hau web bidez erabil daiteke, baina eskuko telefonoan deskargatzeko bertsioa ere badu.\nPortugalete Zabaltzen plataformak eskuko telefonorako aplikazio bat dauka, Android eta Iphonerako. Bertan, herriko azken albisteak irakur daitezke –udalaren webgunean argitaratzen direnak, hain zuzen ere-, Kalezaindu-Zaindu zure hiria erreminta eskuratu daiteke, eta, irailetik aurrera, oharrak ere jaso ahalko dira, unean bertan.\nPortugalete Zabaltzen app-aren bitartez, Kalezaindu-Zaindu zure hiria erreminta erabili daiteke eskuko telefonotik. Kalezaindu baliatuz, udalerrian matxura edota kalteren bat antzeman duten erabiltzaileek zuzenean bidali dezakete oharra Udalera, telefonoa erabilita. App-ak duen geolokalizazioak gorabeheren gunea kokatzen du, eta gertatutakoaren azalpen labur batekin edota argazki batekin bidaltzen da. Ondoren, Udalak gorabehera horren bilakaeraren berri emango du, erabat konpondu arte.\nDeskargatu app-a saltokietan, "Portugalete Zabaltzen" bilatuta:


Mikel Maiza ikasleak ohorezko aipamena mikro-ipuin lehiaketan | San Fermin Ikastola\nSan Fermin ikastolako Mikel Maiza ikasleak Pamiela argitaletxeak antolatzen duen Mikro-ipuin lehiaketan euskarazko eredeuaren sailean Ohorezko Aipamena lortu du idatzitako ipuinarekin. Euskokultur fundazioak eta Pamiela argitaletxeak antolatzen dute sariketa, Nafarroako Hezkuntza Departamenduaren laguntzaz. Guztira 75 zentroko 1.635 ikaslek hartu dute parte aurten.\nSari banaketa ekitaldia joan den apirilaren 10ean izan zen, Tuterako Argia ikastolan, eta han egon zen Mikel bere guraosekin. Saria jaso ez ezik, bertaratukoen aurrean bere ipuina irakurtzeko aukera izan zuen eta saria Sustrai Colina bertsolariaren eskutik etorri zen. Zorionak txapeldun!!!


XXI. mendeko bertsolaritza • ZUZEU\nXXI. mendeko bertsolaritza –\nXXI. mendeko bertsolaritza XXI. mendeko bertsolaritza XXI. mendeko bertsolaritza XXI. mendeko bertsolaritza\nbertsolaritza, Euskal Herria, euskara\nKatalanen egoera animikoaz\n#A21Kat biharamuneko egunkarien azalak\nZer duzu buruan “XXI. mendeko bertsolaritza”-ri buruz\nzaccarias beltza 2017-12-23 23:37\nBeñi, oraingoan gure euskal anima izpiriual sakonaren bila urrun xamar joan ote zaren…\nXXi. mendeko bertsolaritzaren magia zoragarria Joana Albretekoaren erabakiarekin lotzea…\nHorrelako fabulak politak izan daitezke erdaldunei saltzeko: gu, indoeuropar kultura bera baino antzinagokoak izaten jarraitzen dugu funtsean (oooooh), eta aurtengo bertsolari txapelketa izan da horren erakusgarri gardena. Itzelak gara, zoragarriak.\nErdaldunei saltzeko ez dago gaizki, Beñi. Baina euskaldunon artean, zer esango dizut ba. Etzaiguzula ziririk sartu.\nArren bada, Izan untsa, izan funtsa


EHUko Zientzia eta Teknologia Fakultateak Alberto Magno zientzia fikzinozko literatur lehiaketearen 21. edizinoa deitu dau - bizkaie.biz\nEHUko Zientzia eta Teknologia Fakultateak Alberto Magno zientzia fikzinozko literatur lehiaketearen 21. edizinoa deitu dau\nBizkaie! 2009-07-06 14:24 Kulturea\nLehiaketearen aurreko edizinoan, 64 kontakizun aurkeztu ziran, guztiak gaztelaniaz idatzita. Hainbat lekutatik bialdu zituen: Argentina (7), Kuba (4), Mexiko (2), Peru (2), El Salvador (2), Txile (1), AEB (1), Alemania (1) eta Espainiako hainbat lekutatik (44). Lanen artean aitagarria da EHUra atxikitako sei personak parte hartu ebela.\nEuskal Herriko Unibersidadeko (EHU) Zientzia eta Teknologia Fakultateak Alberto Magno zientzia fikzinozko literatur lehiaketearen 21. edizinoa iragarri dau. Kontakizunak euskeraz edo gaztelaniaz idatzita egon daitekez eta lanak aurkezteko epea urriaren 2ra arte egongo da zabalik, antolatzaileek gaur jakinarazo dabenez.\nJatorrizkoak (hiru ale) eskura emongo dira edo, bestela, postaz bialduko dira Zientzia eta Teknologia Fakultadera (Dekanotza, 644 posta-kutxa, 48080 Bilbo). Iberiar penintsulatik kanpo bizi diran parte-hartzaileek posta elektronikoz bialdu ahal izango ditue, alberto.magno@ehu.es helbidera.\nEpaimahaiaren erabagia zemendiaren 12an jakinarazoko da EHUko Leioako campuseko Areto Nagusian, Fakultadearen zaindari Alberto Magnoren eguna ospatzeko egingo dan ekitaldian, hain zuzen be. Epaimahaia Euskal Herriko Unibersidadeko irakasleek osotuko dabe.\nLehiaketan 3.500 euroko lehenengo saria eta 1.500 euroko bigarrena egongo dira kontakizunetarako. Lanek gitxienez 15.000 eta gehienez 30.000 berba izango ditue. Era berean, 1.500 euroko beste sari bat be emon ahal izango jako EHUko kide batek aurkeztutako kontakizun onenari.


Hiru urte barru Gazte-txartela iraungiko zait. Horrela derrepentean. Diru-zorroan ez dut izango nire freskotasuna egiaztatzen duen inolako agiririk, ze Visa Debit K26+ beltzak ematen duen tregoa ere akabo. Ondo bidean, lehen munduko drama arin hau argitaratu eta 922 egunetara zapalduko dut helduaroa. Welcome to the thirties, ai ama!\nNeurri batean badut datorkidan aroa zapaltzean zer sentituko dudan jakiteko kuriositatea; askori entzun baitiet, adibidez, konplexuak edadearekin desagertzen direla. Zer gertatuko ote da hori ere derrepentean? Visa Classic-arekin batera debalde autoestimu kupoia. Hori bai ona! Kontziente naiz neroni pribilegiotik ari naizela hizketan: emakume txuri cis-genero hetero gorputz normatiboduna naiz; alegia, eroso nago munduak ni ikusita egiten duen irakurketarekin. Kilo, ile, ildaska, zelulitis eta bestelako inperfekzioak muga onargarrietan. Titi txikiegiak eta bizkar zabalegia maskulinitate tradizionaletik begiratuta, baina, tira, hondartza honetan ez dut uste inork burua bueltatuko duenik ezer komentatzeko. Pelotoiaren babesetik ari naiz, alegia. Eta, halere, Kanarietaraino etorri behar izan naiz uda guztian jantzi ez dudan bikini loreduna estreinatzera (ze, total, hemen ez nau inork ezagutzen). Marka da gero!\n"Ispiluaren bestaldekoa gustuko ez izateagatik gaizki sentitzearekin nahikoa ez eta gaizki sentitzen gara gaizki sentitzeagatik"\nApustu egiten dut ariko dela baten bat bere kolkorako sermoia prestatzen: "Kontua norbere buruarekin gustura sentitzea da, neska. Love your body. Gainerakoei hor konpon!" Eta azken perla, gero: “"Edertasuna barruan dago". Ados: harea zoragarri honetan botata eguzki izpiek eta olatuen hotsak sorrarazten didatena ezin du beste baten epaiak lausotu. Teoria badakit: "Ederra izatea eder sentitzea da. Senti zaitez eder" (Mr. Wonderful, 2021).\nBada, ez dakit teoria horren oso zalea naizen. Adibide bat. Nigandik metro gutxira lodi dagoen neska batek orain ordubete edo zabaldu du toalla. Eguzkipean kiskaldu, bainu bat hartu eta hamaiketakoa atera berri du: sekulako itxura duen txokolatezko palmera erraldoia. Uste dut eszena ikusita askok honakoa ondorioztatu dugula: gaizki jaten du eta segurutik ez du kirolik egiten. Neronek otordu bera egingo banu, ordea, emaitza beharbada honakoa litzateke: oporretan dago eta bizitzaren plazer txikiez gozatzen ari da. Palmera bera bekatu bataren eskuetan eta bertute bestearenetan. Bekatariak penitentzia gero: kontzientzia-azterketa, errua, konfesioa, ordaina eta absoluzioa. Baina love your body.\nEa klaratzen naizen: ispiluaren bestaldekoa gustuko ez izateagatik gaizki sentitzearekin nahikoa ez eta gaizki sentitzen gara gaizki sentitzeagatik (gogora dezagun teoria: edertasuna hautua da). Hitz egin dezagun gordin, mesedez: lodiegi, itsusi, argalegi, iletsu edota zelulitisdun ikus gaitzaten ez da erosoa. Baldin eta ez bagara erotzen, ezin gara errealitatetik horren erraz disoziatu. Delirioa edo mina: horratx hautua.\nEz dut uste ez palmera jan duen neskak ez nik (ez beste inork) gogoko dugunik gure ustezko inperfekzioei begiratzen diegun bakoitzean tripak nola nahasten zaizkigun antzematea. Eta akaso izango da ez naizelako oraindik behar bezain heldu, ez dakit, baina apur bat amorratzen naiz sabeleko mina izatea nire erabaki hutsa dela diotenekin. Autoestimu kupoia postontzira heldu bitartean, beraz, jarraituko dut delirioaren eta minaren arteko borroka horretan bizirauten. Ohartu naiz buruari bueltak emanda lasaitzen zaidala urdaila. Eta, aizue, mundua aldatu ezean, ni ezingo naiz hondartzara etorri bertako neska puska izatera, baina paletan aritzea ez dago gaizki.